text:
OFISI YA MOPORESIDENTE
Palo 1521. 4 Diphalane 1995
Palo 58 wa 1995. MOLAO WA BOTHATI JWA BORUTEGI JWA AFORIKA
BORWA, 1995
Go itsisiwe fano fa Moporesidente a dumetse Molao o o latelang o
o phasaladiwang fano mo tshedimosetsong ya kakaretso :-
MOLAO
Go tlamela tlhabololo le tiragatso ya Letlhomeso la Borutegi jwa
Bosetšhaba le go tlhoma ka maikaelelo ano Bothati jwa Borutegi jwa Aforika
Borwa, le go dira tlamelo ya merero e e amanang le bona.
(Lokwalo la Seesimane le saennwe ke Moporesidente) (le le
dumetsweng ka 28 Lwetse 1997).
LE LE GOELEDITSWENG ke Palamente ya
Ripaboliki ya Aforika Borwa ka tsela e e latelang:-
Dithanolo
- Mo Molaong o, kwa ntle ga gore bokao bo supiwe ka mokgwa o mongwe -
- "Bothati" bo kaya Bothati jwa Borutegi jwa Aforika Borwa bo bo
tlhomilweng ka karolo 3; (viii)
- "setlamo" go theiwa setlamo kgotsa close corporation e e
kwadisitsweng go ya ka molao mongwe le mongwe, e e tlhagisetsang badiri ba
yona kgotsa badirisi ba yona thuto kgotsa katiso; (v)
- " Mokaedikakaretso" go kaiwa Mokaedikakaretso wa Thuto; (i)
- "Tona" go kaiwa Tona ya Thuto, ka maikaelelo a karolo 4(2),
4(3), 4(4), 4(5), 4(6), 5(1) (c), 11, 13(2), 14 le 15(2), Tona ya Thuto ka
kgolagano le Tona ya Bodiri; (vi)
- "Letlhomeso la Borutegi jwa Bosetšhaba" go kaiwa Letlhomeso
la Bosetšhaba la Borutegi, le le amogetsweng ke Tona go kwadisa maemo le
Borutegi jwa bosetšhaba; (vii)
- "porofesene e e rulagantsweng ya borutisi" go kaiwa mokgatlho
kgotsa unione e e leng tokololo ya Khansele ya Dikamano tsa Badiri ba
Thuto e e tlhomilweng go ya ka Molao wa Kamano ya Badiri ba Thuto, 1993
(Molao Palo 146 wa 1993, mme o amogelwa ke Tona tebagano le lebaka le la
Molao; (ii)
- "kaelo" e kaya kaelo ya molawana; (x)
- "borutegi" go kaiwa kamogelo ya semmuso ya diphitlhelelo ya
palo e e tlhokegang ya metseletsele ya dikeretiti le ditlhokego tse dingwe
mo maemong a a rileng a Letlhomeso la Bosetšhaba la Thuto go ya ka
tlhomamiso ya mekgatlho e e maleba e e kwadiseditsweng lebaka le ke
Bothati jwa Borutegi jwa Aforika Borwa; (iv)
- "kwadisitse" go kaiwa kwadiso go ya ka Letlhomeso la Borutegi
jwa Bosetšhaba; (iii)
- "maemo" go kaiwa dipegelo tse di kwadisitsweng tsa dipholo tse
di eletswang tsa thuto le katiso le mabaka a tekanyetso a a amanang le
tsona.
Maikaelelo a Letlhomeso la Borutegi jwa Bosetšhaba
- Maikaelelo a Letlhomeso la Borutegi jwa Bosetšhaba ke –
- go baka letlhomeso la bosetšhaba le le kopaneng la diphitlhelelo tsa go
ithuta;
- go kgonagatsa phitlhelelo, tswelelopele le kgatelopele mo thutong,
katiso le ditsela tsa borutegi;
- tlhatlosa boleng ba thuto le katiso;
- go itlhaganedisa paakanyo ya kgethololo e e sa siamang ya paka e e
fetileng mo thutong, katisong le mo ditshonong tsa ditiro; mme ka go dira
jalo;
- go tshwaelwe mo tlhabololong e e tletseng ya moithuti mongwe le mongwe
le tlhabololo ya loago le ikonomi ya setšhaba ka bophara.
Tlhomo ya Bothati jwa Borutegi jwa Aforika Borwa
- Go tlhomiwa fano motho molaong yo o bidiwang Bothati jwa Borutegi jwa
Aforika Borwa.
Molaotheo wa Bothati
- (1) Bothati bo tla bopiwa ke Modulasetulo yo a tla thapiwang go ya ka
karolo potlana (2), ditokololo tsa go nna jalo di tla thapiwa go ya ka
karolopotlana (3) le (4), le motlhankedimotsamaisi yo a tla thapiwang go ya
ka karolopotlana (7).
(2) Tona o tla thapa motho wa maitemogelo le setswerere mo mererong e e
amang ditiro tsa bothati, go nna Modulasetulo wa Bothati.
(3) Tona o tla thapa batho ba ba latelang jaaka ditokololo tsa bothati, ka
mokgwa o o tlametsweng mo karolongpotlana (4) –
(4) Mo mabakeng a go batla tlhagiso jaaka go akanngwa mo karolongpotlana (3),
Tona o tla dira pego mo Kaseteng ya maikaelelo a gagwe a go tlhoma ditokololo
tsa Bothati, mme o tla kopa mongwe le mongwe kgotsa mokgatlho mo makaleng a a
umakilweng mo karolopotlaneng ya (3) go tlhagisa maina a batho bao go ya ka
maitemogelo a bona le botswerere mo mererong e e amanang le tiro ya bothati,
ba ba ka nnang bontlhopheng ba ba siameng ba ba ka diriwang ditokololo tsa
Bothati, mme mo tlhagisong ya maina a bontlhopheng go tla elwa tlhoko motheo
wa kemelo.
- tokololo e le nngwe e e supilweng ke Mokaedikakaretso;
- tokololo e le nngwe e e supilweng ke ditlhogo tsa mafapha a thuto a
porofense;
- tokololo e le nngwe e e supilweng ke Mokaedikakaretso: Bodiri;
- tokololo e le nngwe e e supilweng ke Boto ya Katiso ya Bosetšhaba;
- ditokololo tse pedi tse di supilweng ke mekgatlho ya bosetšhaba e e
emelang bodiri jo bo rulaganeng;
- ditokololo tse pedi tse di supilweng ke mekgatlho ya bosetšhaba e e
emelang kgwebo e e rulaganeng;
- tokololo e le nngwe e e supilweng ke Komiti ya Bagokgo ba Diyunibesiti e
e tlhomilweng ka karolo 6 ya Molao wa Diyunibesiti, 1955 (Molao Palo 61 wa
1955);
- tokololo e le nngwe e e supilweng ke Komiti ya Bagokgo ba di Thekenikone
e e tlhomilweng ka karolo 2 ya Molao wa dithekenikone, 1993 (Molao Palo
125 wa 1993);
- tokololo e le nngwe e e supilweng ke mokgatlho wa bosetšhaba o o
emelang bareketoro ba dikholeji le go amogelelwa lebaka le ke Tona;
- tokololo e le nngwe e e supilweng ke mokgatlho wa bosetšhaba e e
emelang bareketoro ba dikholeji ba bothekeniki le go amogelelewa lebaka le
ke Tona;
- tokololo e le nngwe e e supilweng ke mekgatlho ya bosetšhaba e e
emelang dikholeji kwa ntle ga tsa borutisi le tsa bothekeniki le go
amogelelwa lebaka le ke Tona;
- tokololo e le nngwe e e supilweng ke mekgatlho ya bosetšhaba e e
emelang thuto ya motheo ya bagodi le lekala la katiso le go amogelelwa
lebaka le ke Tona;
- tokololo e le nngwe e e supilweng ke mekgatlho ya bosetšhaba e e
emelang lekala la tlhabololo ya go sale gale ya ngwana le go amogelelwa
lebaka le ke Tona;
- ditokololo tse pedi tse di supilweng ke porofesene e e rulaganeng ya
borutisi;
- ditokololo tse pedi tse di supilweng ke mekgatlho ya bosetšhaba e e
emelang batlhatlheledi le bakatisi le go amogelelwa lebaka le ke Tona;
- tokololo e le nngwe e e supilweng ke mekgatlho ya bosetšhaba e e
emelang lekala la thuto e e kgethegileng le go amogelelwa lebaka le ke
Tona;
- ditokololo tse di sa feteng thataro tse di tlhomilweng ke Tona go ya ka
thato ya gagwe;
- ditokololo tse di sa feteng di le pedi tse di tseeleditsweng ke Bothati
go ya ka thato ya yona le go atlanegisiwa mo Toneng gore di thapiwe.
(5) Mo mabakeng a tlhagiso a a akanngwang mo temaneng (n) ya karolopotlana
(3) mokgatlho mongwe le mongwe kgotsa unione o tla dira tlhagiso e e sa feteng
e le nngwe.
(6) Tokololo ya Bothati kwa ntle ga Motlhankedimotsamaisi, e tla nna mo
ofising mo pakeng e e sa feteng dingwaga di le tharo, jaaka Tona a tla
tlhomamisa mo nakong ya tlhomo ya yona, mme tokololo e ka nne ya tlhomiwa gape
mo pakeng ya go ya pele ya ofisi fa nako ya yona ya ofisi e fela.
(7) E tla re fa Tona a tlatsa phatlhatiro nngwe le nngwe, a ise tlhogong
ditlamelo tsa karolopotlana (3).
(8) Ditokololo tse di akanngwang mo karolopotlaneng (2) le (3) di tla
tlhoma motho yo a nang le bokgoni ka kamogelo ya Tona go nna
motlhankedimotsamaisi mo mabakeng a tiro a a tla tlhomamisiwang ke Bothati ka
kamogelo ya Tona le tumalelano ya yona le Tona ya Matlotlo.
Ditiro tsa Bothati
- (1) Go ya ka ditshiamelo tsa karolopotlana (2) Bothati bo tla –
- (i) okamela tlhabololo ya Letlhomeso la Borutegi jwa Bosetšhaba
(ii) go dira le go phasalatsa maikemisetso le mabaka a -
- kwadiso ya mekgatlho e e ikarabelang mo tlhomong ya maemo a thuto le
katiso kgotsa borutegi;
-
kamogelo ya mekgatlho e e ikarabelang mo tlhokomelong le
mo thunong ya dipholo go ya ka maemo a go nna jalo a borutegi;
-
go okamela tiragatso ya Letlhomeso la Borutegi jwa
Bosetšhaba, go akaretswa -
- kwadiso le kamogelo ya mekgatlho e e umakilweng mo temaneng (a) le
kabelo ya yona ya ditiro;
- kwadiso ya maemo le Borutegi jwa bosetšhaba;
- dikgato tsa go netefatsa tiragatso ya ditshiamelo tsa kamogelo; le
- dikgato tsa go babalela gore maemo a borutegi bo bo kwadisitsweng a
tshwantshanngwa le a boditšhabatšhaba;
(2) Bothati bo tla tsweletsa maikaelelo a Letlhomeso la Borutegi jwa
Bosetšhaba jaaka go tlhagisitswe mo karolong 2 le go dira ditiro tsa Bothati
jaaka go tlhagisiwa mo karolongpotlana (1) -
-
go gakolola Tona ka merero e e amang kwadiso ya maemo le
borutegi; le
-
go rwala maikarabelo a taolo ya matlole a Bothati.
- Morago ga tirisano le mafapha a mmuso, mekgatlho ya molao, ditlamo,
mekgatlho le ditheo tse di ikarabelang mo thutong, katiso le go aba
disetifikeiti tsa maemo go ya ka Letlhomeso la Borutegi jwa Bosetšhaba.
- Go lebilwe bokgoni jwa Palamente le dikokoanotheo molao tsa diporofensi,
go ya ka karolo 126 ya Molaotheo, le tshiamelo le maatla a ditiro tsa
mekgatlho ya taolo ya yunibesiti kgotsa diyunibesiti le thekenikone kgotsa
dithekenikone jaaka go diriwa tlamelo mo Molaong wa Palamente.
Ditiro tsa Motlhankedimotsamaisi
- (1) Motlhankedimotsamaisi o tla –
(2) Motlhankedimotsamaisi o tla thusiwa mo tirong ya gagwe go ya ka
karolopotlana (1) ke batlhankedi le badiri ba Bothati go ya ka ditlhokego tsa
gagwe mo lebakeng le.
- rwala maikarabelo a Bothati le go dira ditiro tsa bona go ya ka Molao;
- okamela batlhankedi le bathapiwa ba Bothati; le
- go nna motlhankedi yo a nang le maikarabelo a Bothati mo mading a a
amogelwang, dituelo tse di diriwang le dithoto tse di sutang tse di
rekilweng ke bothati.
Maatla a Bothati
-
(1)
- Bothati bo ka nne ba tlhoma dikomiti le go thapa batho mo dikomiting ba
e seng ditokololo tsa Bothati.
- Bothati bo tla tlhoma Modulasetulo wa komiti nngwe le nngwe.
- Bothati bo ka nne ba phatlhalatsa kgotsa ba rulaganya komiti seshwa.
- Bothati bo ka nne ba fetisetsa maatla a bona, go sa akaretswe maatla a a
umakilweng mo karolong e, go komiti nngwe le nngwe ya bona, fela bo ka se
tseelwe maatla a a fitisitsweng, e bile bo ka nne ba gogela morago phetiso
ya go nna jalo.
- Bothati bo ka nne ba mametlelela kgotsa ba beela thoko tshwetso nngwe le
nngwe ya komiti ya go nna jalo.
( 2) Bothati bo ka nne ba rarabolola diphapang tse di amanang
le tiro ya bona tse di umakilweng mo karolong 5.
(3) Bothati bo ka nne ba reka le go fedisa dithoto.
(4) Bothati bo ka dira gore go diriwe dipatlisiso tse bo di tsayang di
amana le tiro ya go dira ditiro tsa bona.
(5) Bothati bo ka dira tiro e nngwe bo e ka bo fiwang ke Tona e e amanang
le Letlhomeso la Borutegi jwa Bosetšhaba.
Dikopano tsa Bothati le dikomiti
- (1) Dikopano tsa Bothati kgotsa tsa Komiti di tla tshwarwa mo dinakong le
mo mafelong a a ka nneng a tlhagisiwa ke Modulasetulo wa Bothati kgotsa
Komiti.
(2) Tsamaiso ya Bothati kgotsa ya komiti e ka se kgoreletswe ke lebaka la
phatlhatiro e e bulegileng mo Bothating kgotsa mo Komiting.
(3) Fa Modulasetulo wa Bothati kgotsa komiti a se teng mo kopanong nngwe le
nngwe ya Bothati kgotsa komiti, jaaka go ka diragala, ditokololo tse di leng
teng di tla tlhopha gareng ga tsona motho go etelelapele kopano.
(4) Bothati bo ka nne ba tlhagisa ditaolo tse di amanang le tsamaiso mo
dikopanong tsa bona kgotsa mo dikopanong tsa dikomiti go akaretswa le khoramo
ya dikopano tsa go nna jalo.
Go tswa mo ofising ga ditokololo tsa Bothati
-
Modulasetulo kgotsa tokololo nngwe le nngwe ya Bothati bo bo
umakilweng mo karolong 4(3) o tla tlogela ofisi fa –
- thoto ya gagwe e jewa kgotsa a tsena mo tumalelanong le banei molato ba
gagwe;
- tshwerwe jaaka motho yo a sa itekanelang mo tlhaloganyong go ya ka molao
mongwe le mongwe;
- a se teng mo dikopanong tse di latelaneng di le tharo tsa Bothati kwa
ntle ga llifi e a e filweng ke Bothati;
- a leboga tiro ka go dira kitsiso ka go kwalela Tona; kgotsa
- a bonwa molato wa tlolo molao mo pakeng ya gagwe ya ofisi le go romelwa
kwa kgolelegelong kwa ntle ga tshiamelo ya faene.
Matlole a Bothati
-
(1) Matlole a bothati a tla diriwa ke –
(2) Bothati bo tla dirisa matlole a bona go duela ditshenyegelo tse di amanang
le go dira tiro ya bona.
- madi a a rebotsweng ke Palamente gore Bothati bo fitlhelele maikaelelo a
bona;
- madi a a amogetsweng ke bothati go ya ka melawana e e dirilweng go ya ka
karolo 14;
- madi a a bonweng ka mokgwa wa dikadimo tse di dirilweng ke Bothati ka
tetla ya Tona le tumalelano le Tona ya Matlotlo;
- Dikabelo, dikatso kgotsa seabe se se amogetsweng ke Bothati; le
- Merokotso ya dipeeletso.
- (3)
- (a) E tla re mo ngwageng mongwe le mongwe wa matlotlo go ya ka
tlhomamiso ya Tona komiti e tlhagise pegelo ya diphopoletso tsa lotseno le
ditshenyegelo tsa ngwaga o o latelang go Tona go fetisiwa.
(b) Madi a a akanngwang mo karolopotlaneng (1)(a) a tla
dirisiwa ke Bothati go ya ka kamogelo ya pegelo e e umakilweng mo temaneng
(a), mme tshalelo nngwe le nngwe e e sa solofelwang e tla fetisetswa jaaka
keretiti mo ngwageng o o latelang wa matlotlo.
(4) Go ya ka ditshiamelo tsa karolopotlana (3)(b)
Bothati bo ka nne ba beeletsa karolo nngwe le nngwe ya matlole ka mokgwa o o
tla amogelwang ke Tona ka tumalelano le Tona ya matlotlo.
(5) Bothati bo ka nne ba duedisa kgotsa ba tlhokomologa dituelo –
- mo thebolong ya kwadiso nngwe le nngwe kgotsa kamogelo; le
- tirelo nngwe le nngwe e e tlhagisiwang ke Bothati.
Batlhankedi le badiri ba Bothati
-
Go ya ka mabaka a tiro a a tlhomamisitsweng ke Bothati ka
kamogelo ya Tona le tumalelano ya Tona ya Matlotlo, Bothati bo ka nne ba
thapa batlhankedi ba go nna jalo le badiri go ya ka ditlhokego tsa bona go
dira ditiro go ya ka molao.
Ditetlo le tuelo ya ditokololo tsa Bothati le dikomiti
- Modulasetulo le tokololo nngwe le nngwe ya Bothati le motho mongwe le
mongwe yo a thapilweng go nna tokololo ya komiti go ya ka karolo 7(1) yo a
seng mo tirong ya leruri ya mmuso o tla duelwa ke Bothati tebagano le tiro e
e dirilweng ke ene malebana le merero ya Bothati kgotsa komiti -
- dituelo tsa mosepele, ketleetso le ditetlo tse dingwe; mme
- Modulasetulo wa Bothati le ene o tla bona dituelo tsa tlaleletso jaaka
go ka tlhomamisa Tona ka tumalelano le Tona ya Matlotlo.
Thuno le pegelo ya ngwaga
- (1) Dibuka tsa diakhaonte le dipegelo tsa matlotlo tsa Bothati di tla
runiwa mo bokhutlong jwa ngwaga mongwe le mongwe wa matlotlo ke
Morunikakaretso.
(2) E tla re pele ga dikgwedi di le thataro morago ga bokhutlo jwa ngwaga
mongwe le mongwe wa matlotlo Bothati bo neele Tona pegelo ka mokgwa o o tla
tlhomamisiwang ke Tona, ya ditiro tsa yona mo tsamaong ya ngwaga wa matlotlo
go akaretswa balance sheet e e runilweng le pegelo ya lotseno le tshenyegelo.
(3) Tona o tla tlhagisa dikhopi tsa pegelo go akaretswa le balance sheet le
pegelo ya lotseno le tshenyegelo e e umakilweng mo karolongpotlana (2) kwa
Palamenteng mo sebakeng sa malatsi a le 14 morago ga kamogelo ya yona fa
Palamente e le mo kopanong ya tlwaelo, mme fa Palamente e se mo kopanong, e
tla nna mo malatsing a le 14 morago ga tshimologo ya kopano ya yona ya tlwaelo
e e latelang.
Melao
- Ka kamogelo ya Tona, Bothati bo ka nne ba dira melao e e amanang le –
- morero mongwe le mongwe o go yang ka Molao o o tlhokegang kgotsa o
letliwang go beiwa;
- Madi a a duelwang Bothati tebagano le merero e e umakilweng mo karolong
10(5)(a) le (b); le
- Morero mongwe le mongwe o taolo ya ona e tlhokegang kgotsa o o
tshwanetseng wa diragadiwa mo tlamelong ya molao o.
Ditshiamelo tsa kgabaganyo tse di amanang le mekgatlho e e
leng teng
- (1) Mokgatlho mongwe le mongwe o o tlhomilweng ke molao o o dirang ditiro
tse di tshwanang le tsa Bothati jaaka go tlhagisiwa mo karolong 5 o tla
tswelelapele go dira ditiro tsa go nna jalo go fitlha mokgatlho oo o
fedisiwa kgotsa ditiro tsa ona di fetolwa ka molao.
(2) Ga go mokgatlho o o akantsweng mo karolongpotlana (1) o o tla fedisiwang e
bile ga go ditiro tsa mokgatlho wa go nna jalo tse di tla fetolwang go fitlha
Bothati le Mokgatlho di sekaseka ka bobedi bokao ba phediso ya go nna jalo
kgotsa phetolo le tiragatso ya Letlhomeso la Borutegi jwa Bosetšhaba le go
dira dikatlanegiso kwa go Tona.
(3) Karolo e ga e ne e dira mo mokgatlhong mongwe le mongwe o o tlhomilweng
ka molao wa poraefete wa yunibesiti.
Setlhogo khutswe
- Molao o, o tla bidiwa Molao wa Bothati jwa Borutegi jwa Aforika Borwa,
1995.
Print friendly version


c: text/html

text:
Toropo ya Jwaneng
Coordinates: 24°35′53″S 024°43′45″E / 24.59806°S 24.72917°E
Jwaneng ke toropo e e mo kgaolong ya Borwa jwa Botswana, mme ga e bontlha bongwe e, ka go nna kgaolwana, ka lekgotla la yone. [1]
Ditso[baakanya | edit source]
Toropo e e tlhamilwe go dikologa moepo wa teemane wa Jwaneng, o o tsewang e le mengwe ya meepo e e humileng mo lefatsheng ka bophara ka diteemane tsa one tsa maemo a a kwa godimo. Pele e ne e le "toropo e e tswalegileng", se se raya gore fa motho a botla go ya teng o ne a tlhoka teseletso go tsweng kwa beng ba moepo, Debswana.
Dipalamo[baakanya | edit source]
Toropo le moepo di ne di direlwa ke kompone ya dipalamo tsa difofane ya Jwaneng.
Jwaneng o gatela pele[baakanya | edit source]
Mothusa Ratoropo wa pele wa Jwaneng, Rre Moshe Gare a re toropo ya Jwaneng e gatetse pele mo ditlhabololong di tshwana le dikole, dikokelwana le mafelo a mnagwe a setshaba se bonang dithuso mo go one. A re dikole tsa Jwaneng tse dikgolwane di tsweletse ka go dira bontle fela thata. Rre Gare a re mo bogompienong, toropo ya Jwaneng e na le dikokelwana di le tharo nngwe ya tsone e le e e belegisang. A re dikokelwana tse ga di a itebaganyana le banni ba toropo eo fela, mme di thusa le ba metsana e e mabapi. O tlotlomaditse lefelo le le tlhokomelang bana la Mpule Kwelagobe Childrens Centre a re le thusa bana, sebe sa phiri ke gore le lenabwe ke kgwetlho ya tlhaelo ya ditsompelo, mme a gwetlha Batswana ka kakaretso go otlolola letsogo go thusa. A re go na le bana ba ba fetang masome a mabedi ba ba santseng ba letile go ya go nna teng mme ka ntata ya letlhoko ga go ise go kgonege. Tse dingwe ditlhabololo a re ke tse di tsisitsweng ke dikompone tsa Cut 8 tse di hirilweng ke moepo wa Debswana.A re dikompone tse di tlhamile mebereko e bile di tsisitse ditlhabololo.Rre Gare o supile fa nako ya boipuso e le sebaka se Batswana ba tshwanetseng go ikanoka ba lebe kwa ba go tswang le kwa ba go yang.
Dikgoge tsa kwa ntle[baakanya | edit source]
Dipadi tse dingwe[baakanya | edit source]
- ↑ Melao ya Botswna, lephata la selegae.

robotstxt: allowed

filter: keep


text:
Motsana wa Morwa
Morwa ke motse o mo kgaolong ya Kgatleng mo Botswana. O dikhilomethara tse di lesome le botlhano mo borwa-bophirima jwa motse wa Mochudi, gape palo ya batho e ne e le makgokgolo a mabedi ,makgolo a marataro masome a borobabongwe le borataro mo palo bathong ya ngwaga wa 2001.[1] MORWA
Lefelo Morwa ke motsana o o mo Botswana o o dikhilomethara tse di masome a mararo mo bokoni jwa toropokgolo Gaborone. Motsana o o golagangwa le toropokgolo ke tsela e bo e o golagangwa ke motlakase o o abelwang lefatshe lotlhe. Noka ya Metsimotlhabe e e elelang ka dipaka e elelelela mo borwa jwa motsana o. Noka e e elelela kwa letlamong la Bokaa le le nelang banni ba Bokaa, Morwa le toropo ya Gaborone metsi. Pele ga ditlhabololo batho ba ne ba nosiwa metsi go tsweng mo didibend gape pele ga se le mo dinokeng le mo megobeng.
Ditso Kgosi ya motsi ke Rre Eric Masisi Ntshole yo o tsereng mo go rragwe ebong Rre Mogotsi Ntshole. Rre Mogotsi Ntshole o tsere mo go rragwe ebong Rre Ramogotsi Ntshole. Bontsi jwa banni ba Morwa ke ba letso la Bakgatla gape di kgaogantswe ka dikgotlana ebong; Mokone, Matetswane, Manakedi le tse dingwe.
Ditlhabololo Ditsela tse ditona di nale sekontere gape go nale dikolo di le bone, ebong Ramogotsi se se potana, Our Lady of Carmel , BORWA se se golwane gape le se eseng sa puso sa kholetshe . Motsana o nale dipone tse di tshubang bogolo jang mo mebileng ya ditsela tse ditona.
Itlosobodutu Morwa o nale ditlhopa tsa kgwele ya dinao di le tharo ebong Morwa Dynamos, Morwa Rising Stars gape le Lelotong Young Stars. Ka malatsi a botsala jwa morena gape le meletlo e mengwe e e faphegileng batho gantsi ba itumedisiwa ke ditlhopa tsa meopelo ya setswana gape le maboko. Motsana o o nale ntlo ya lekgotla ya batho botlhe ba ba nnang mmogo e e dirisediwang ditiro tse di farologanyeng tsotlhe e ke tswa e le tsa mosimegi gape e le tsa go nna sekwena.
Contents
Dipalamo di fa banni ba Morwa mathata ba ba berekelang kwa Gaborone[baakanya | edit source]
Banni ba motse wa Morwa ba ba berekelang kwa Gaborone le Tlokweng, ba boletse mo phuthegong ya kgotla fa ba ka nna ba senyegelwa ke ditiro nako nngwe le nngwe ka ntlha ya letlhoko la dipalamo tse di ikanyegang.Ba re dipalamo tse di tswang Mochudi le Rasesa di ba tsenya kwa ditirong. Banni ba re dibese tseo ga di ba thuse ka sepe ka di tla di tletse mme ba tlhoke se ba se palamang gore ba goroge kwa ditirong ka nako.Ba buile seo mo phuthegong ya kgotla e biditswe ke mopalamente wa Kgatleng Botlhaba, Isaac Mabiletsa, le ba lephata la diteseletso le taolo ya mesepele ya dikoloi tsa setshaba le beng ba dipalamo tseo.Ba re tharabololo ya leruri mo mathateng a bone ke fa go ka nna le bese ya Morwa/Gaborone.Mathata a mangwe a babereki ba neng ba bua ka one ke a gore le fa ba sa kgona go palama dibese jalo, ga ba letlelelwe go ka ikopela mosepele mo dikoloing tsa batho ba ba berekelang kwa Gaborone.Ba re fa mongwe wa bone a ka bonwa a palama koloi e seng ya setshaba, beng ba dibese tsone tse ba lelang ka tsone o bitsa mapodise le ba taolo mesepele ya dikoloi mme motho wa go nna jalo a emisiwe mo tseleng mme ba folosiwe mo sekgweng.
Babereki ba re dikgang tseo di ba tshwenya fela thata ka ba sa kgone go bereka ba le matlhagatlhaga kwa ditirong ka ba goroga thari e bile ba lapile.E rile ba tswa la bone batsamaisi ba dipagamo tsa setshaba ba ba neng ba tseneletse phuthego ba tlhalosa fa ba tlaa itoma molomo wa tlase go leka go fedisa mathata a a tshwenyang bapagami.Shadrack Gaborekwe wa dibese tsa Motshweneng le Sekai Linchwe wa Sekai Express, ba re ba amogetse dingongorego tsa bapagami ka tsoo pedi e bile ba tlaa dira tsotlhe tse ba ka di kgonang go ba kgotsofatsa.Moemedi wa dibese tsa Ramotswetla Express, ene o kopile batsena phuthego gore ka moso e nne basupi ba se ba se buang, a re ka ba re ba batla bese ya Morwa/Gaborone, e re fa e ka nna teng, ba bo ba ikemiseditse go e palama ka ene a re o lemogile fa bontsi jwa bone ba rata dilefiti go na le dibese tsa setshaba.Kgosana ya motse wa Morwa, Eric Ntshole, o kopile boradikgwebo ba dipalamo tsa setshaba gore ba nne ba buisa diphuthego tsa kgotla gore ba utlwe matshwenyego a setshaba go tila dikgotlhang tse di sa tlhokafaleng.
Moemedi wa lephata la tsa mesepele le diteseletso tsa dipagamo tsa setshaba, Meshack Moshabi, a re le ene o lemogile fa go le botlhokwa gore banni ba Morwa le bone ba nne le bese e e yang Gaborone.O kopile beng ba dibese gore ba kgalemele babereki ba bone mme ba ba rute go tlotla bapagami ka gore babereki ba go nna jalo ba ka tsenya dikgwebo tsa bone mo mathateng.A re go botlhokwa gore gangwe le gape go nne le bokopano jwa mofuta oo gore ba buisane ba kgone go tsaya megopolo mo setshabeng mme ba tokafatse ditirelo tse ba di neelang setshaba.Phuthego eo e tsile morago ga gore banni bangwe ba motse wa Morwa ba ikuele mo mopalamenteng wa bone, Mabiletsa, ka seemo se se sa ba jeseng monate sa dipalamo.Mabiletsa a re o ne a ikopanya le ofisi ya tsa dipalamo mme a ba bontsha botlhokwa jwa go nna le phuthego ya mofuta oo mme ba dumalana le one.
Maphatla a kopantswe go tlokafatsa ditlhabololo[baakanya | edit source]
Go kopanngwa ga maphata a puso go diretswe go tokafatsa ditlamelo le go fokotsa kgotlhakgotlhano ya maphata a a farologanyeng mme a dira tiro e le nngwe.Mafoko a a tlhalositswe ke tona wa lephata la tsa selegae, Rre Lebonaamang Mokalake, mo phuthegong ya kgotla kwa Gakuto mo kgaolong ya Kweneng bosheng.Tona Mokalake a re gape seo se ya go solegela Batswana molemo ka ba tlaa akola maduo a tiro eo mo isagong, a tlatsa ka go re, maduo a go kopanngwa ga maphata a a dirang ditiro tse di tshwanang a ya go nna a a molemo ka jaanong go tlaa a fa setshaba sebaka sa go itebaganya le lephata le le lengwe, bogolo jang la metsi.O tlhalositse fa mo nakong e e fetile metsi a ne a abilwe ka dirwe go ya ka metse e metona, metsana, masimo le meraka, a re jaanong morwalo oo otlhe o ya go rolelwa ba koporase ya metsi ya Water Utilities (WUC).Kgopho ya metsi a a leswe le a a nowang e ya go nna boikarabelo jwa lephata leo la WUC. Ba Gakuto ba wela mo metseng e le lekgolo le bone ya lekgamu la boraro go sielwa metsi ke WUC.Tona o ne a tlhalosa gape gore seo se ya go ama bodiredi, bogolo jang bapompi ba maduo a bone a ntseng a sa itumedise puso, mme le gale go tlaa sekasekwa gore ba ya kae.
Dikgoge tsa kwa ntle[baakanya | edit source]
Botswana/Morwa Morwa/South west District
Dipadi tse dingwe[baakanya | edit source]
- ↑ "Distribution of population by sex by villages and their associated localities: 2001 population and housing census". Archived from the original on 2007-11-24. http://web.archive.org/web/20071124145537/http://www.cso.gov.bw/html/census/dist40.html. Retrieved 2008-02-08.
Template:Kgatleng District Coordinates: 24°26′13″S 26°4′22″E / 24.43694°S 26.07278°E


text:
Motsana wa Phuduhudu mo Ngamiland
Phuduhudu ke motsana yo mo kgaolong ya bokone botlhaba jwa Botswana. Motse o mo botlhaba jwa kgaolo e, gape motse o na le sekole se se potlana. Mo palo batho ya ngwaga wa 2001 dipalo tsa motse wa Lepokole di ne dile makgolo a matlhano le botlhano.[1]
Contents
Ditau di jesetsa banni mo kgobedung[baakanya | edit source]
Baagi ba Phuduhudu kwa kgaolong ya Nhabe ba ngongoregile mo mopalamenteng wa bone gore e setse e le dingwaga tse thataro ba letile gore dikgomo tsa bone di hudusiwe mo motseng ka ditau di itlhabela ka go kgona le go rata.Motse wa Phuduhudu o mo diphakeng tsa Makgadikgadi le Nxai mme banni ba bolela fa dibatana tsa naga bogolo jang ditau di tswetse masaka a bone.Kgosi ya motse oo, Rre Bobota Yokhwi, o boletse fa ba ne ba boleletswe fa puso e ba bonetse dipolase kwa mafelong a mararo e bong C1, C2, le C3 gautshwane le Mopipi go di tshabisa ditau.Rre Yokhwi a re, E setse e le dingwaga tse thataro re ntse re reeditse, mme ga gona sepe se se lebegang se dirwa, le sone sediba ga go na sepe se se epilweng. Mme mafelo ao, a siame thata ka jaana re ne re tlaa bo re bapile le ba kgwediso ka seatla.Mo phuthegong ya kgotla e e neng e buisiwa ke mopalamente wa kgaolo, Rre Frank Ramsden, baagi ba boletse fa ba sa itse gore khudugo ya bone e lebane le lephata lefe fa e le la diphologolo le la temothuo.E rile Rre Ramsden a tsibogela kgang eo, a kopa morafe go mo fa sebaka gore a ikopanye le matona a temothuo le ya tsa diphologolo go rarabolola seemo.O boletse fa e le kgang e ntsha mo ditsebeng tsa gagwe gore ba lephata la temothuo ba boleletse morafe wa Phuduhudu gore go se ka ga nna leruo lepe le le hudusetswang kwa polaseng tseo.A re se a se itseng ke gore ba lephata la diphologolo, ba solofeditse fa ba le mo lenaneong la go tlisa ditlamelo di tshwana le go phunya didiba kwa dipolaseng tse disha tseo, gore e re isago barui ba Phuduhudu ba hudusetse leruo teng.
Kgang e nngwe e ne e le ya gore go na le dipelaelo tsa gore ba ofisi ya kgotla kwa Maun ba ikgagapeletse dikoloi, mme ba dira dilo thata gore dikgaolo tse dingwe di se ka tsa nna le dikoloi tsa kgotla.Ba boletse fa go kile ga bo go na le koloi ya kgotla, mme kgang e le gore ga go na mokgweetsi.Ba boletse gore mo bogompienong ba na le mokgweetsi yo e leng lepodisi la kgotla, mme ba bolelelwa fa koloi ya bone e ntshitswe mo tseleng ka e sa itekanela.E rile a tsibogela kgang eo, Rre Dikaelo Serige wa ofisi ya kgotla kwa Maun a bolela fa koloi eo e sa botiwa, mme e bereka kwa Maun. Mopalamente o solofeditse fa a tlaa sala kgang eo morago mme koloi e boele Phuduhudu.
Kgang ya letsomo e tsositse kgaruru[baakanya | edit source]
Banni ba motse wa Phuduhudu ba ne ba phuthegetse kwa kgotleng bosheng go utlwa ka bokamoso jwa Trust ya bone le mogwebi yo a neng a neetswe tetla ya go gweba ka diphologolo mo Phuduhudu.Phuthego ene e tsenwe ke morafe, baemedi ba lephata la diphologolo ka e le bone ba ba fang bogakolodi jwa di Trust tsa mofuta oo.Modulasetilo wa Trust, Boronamang Yakhwe, o tlhalositse gore kgaruru e tsositswe ke go bo marafe o ne o kgaogane ga bedi, ba bangwe ba batla gore mogwebi yo o ntseng a dira le bone a kobiwe.Mogwebi yoo go tswa kwa Aforika Borwa,Dawie Groenwald, banni ba ne ba sa itumelele ka fa a dirisanyang le bone ka teng.Tlhoka tirisanyo mmogo eo e bile ya gwetlha ba Trust go isa mogwebi yoo fa pele ga molao ka go isa mathata a bone kwa diagenteng, mme ka nako ya phuthego ya bosheng, agente go ne go bolelwa a santse a sekaseka kgang eo.Modulasetilo wa Trust o ne a bolela gore go ne ga buisanngwa mo kgotleng ngogola ka Ngwanatsele gore, a ke go thendariwe gape kana diphologolo di rekisiwe ka palobalo, mme morafe wa dumela gore go rekisiwe ka palobalo.O ne a bolela gore phuthego e biditswe gape go tla go rurifatsa kgang gore tota morafe o batla eng, ka a ne a re go na le dipuo mo motseng tsa gore bangwe ba batla mogwebi yo mogologolo gore a boele a gwebe.
Banni ba motse wa Phuduhudu ka go farologana ga bone ba ne ba akgela mo kgang mme bontsi jwa banana ba a swa ba ikepela ka Groenwald, fa bagolo bone ba gana.Dingwe tsa dibui, Dodo Moleele, o ne a tlhalosa gore tumalano ya motheo wa Trust ke gore mogwebi yo o fentseng thendara o tshwanetse go duela pele a simolola tiro, mme a re Groenwald ga a a dira jalo.A re mogwebi yoo le gone o bogale, ga a ba buise sentle e bile o ba lebela kwa tlase.Mazonye Tlhapi o boletse gore go dumalanwe le Groenwald gore a dirisanye le bone dingwaga tse tlhano, a re go botoka gore ba nne ba dirisanye le ene gore a tle a duelele melala e a ka tswang a e kolota.Banni ba re ba batla motho yo o nang le madi go tla go tokafatsa matshelo a bone.Ramsden Kelebemang a tswa kwa ofising ya kabo ditsha kwa Maun, o ne a gakolola gore batho ba Phuduhudu ga ba tlhoke go ya kgotla tshekelo go koba mogwebi fa a sa dirisanye sentle le bone, ka fa konteraka e tlhalosang ka teng.O ne a tlhalosa gore go tlhophiwe, ba ba sa batleng mogwebi ba itshupe, mme ba ba mmatlang le bone ba itshupe.Ditlhopho di ne tsa dirwa mme banana ka e ne e le bone bontsi ba ba tlang mogwebi yoo, ba bona palo ya 106, fa bagolo le palo e e kwa tlase ya banana ba itswela ka 43.Mo potsolotsong le BOPA Bobota Yokhwe, kgosana ya motse, o ne a tlhalosa gore ene jaaka morongwa wa setshaba, o tlaa netefatsa gore ditshwetso tse di tserweng di salwa morago gore go dirisanwe sentle, motse o tle o tlhabologe.Groenwald o ne a gana go buisana le BOPA, a re go buiwe le Sechele agente ya gagwe.
Dikgoge tsa kwa ntle[baakanya | edit source]
Dipadi tse dingwe[baakanya | edit source]
- ↑ "Distribution of population by sex by villages and their associated localities: 2001 population and housing census". Archived from the original on 2007-11-24. http://web.archive.org/web/20071124145529/http://www.cso.gov.bw/html/census/dist70_71_72_73.html. Retrieved 2007-12-09.
Coordinates: 20°11′43″S 24°32′11″E / 20.19528°S 24.53639°E


text:
Barolong Seboni
Barolong Seboni (o tshotswe ka ngwaga wa 1957) mme ebile ke mmoki le moithuti wa Botswana. One a amogela tlotla ya BA ya go tswa mo Sekolong se Segolwane sa Mmadikolo le setlhankana sa gagwe sa Maemo a ntlha sa Masetase(masters) gotswa mo sekolong sa Mmadikolo sa Wisconsin–Madison. O ranoletse diane tsa setswana go ya kwa puong ya sekgoa. O ne gape le tsebe mo pampiring ya dikgang ya The Guardian mme o berekile gape mo seromamoweng.
This is an excerpt from the article Barolong Seboni from the Wikipedia free encyclopedia. A list of authors is available at Wikipedia.


text:
David Magang
David N. Magang (o tshotswe ka 1938) ke agente/mmueledi, mogwebi le lepolotiki mo Botswana. O tsene dithuto tsa gagwe kwa University of London, Ke ene monggae/motswana tota wa ntlha go bula kompone e eikemetseng ka nosi ya molao mo Botswana. ke leloko la phathi e e busang: {1 }Botswana Democratic Party. Magang e ne e le Tona wa Palamente ya dikgaolo tsa botlhophi tsa Kweneng botlhaba /Lentsweletau go tloga ngwaga wa 1979 go eme ka wa 2002. O ntse le maemo a le mmalwa a berekela ka fa tlase ga bo Tautona Quett Masire le Festus Mogae, go akaretsa Tona wa meepo le metsi (1994-97) le Tona wa ditiro, dipalamo le ditlhaeletsanyo (1992-94, 1998-2001). Magang o ne gape ele moeteledipele wa African Development Bank go tloga 1989 go ema ka 1992. Morago ga go tlogela puso Magang o atlegile thata mo go tsa tlhabololo manno/bonno , a aga the dikago tsa maemo a ntlha mo Gaborone kwa Phakalane. O kwadile buka ka ga ene kana ka botshelo jwa gagwe e e atlegileng thata e e bidiwang The Magic of Perseverance .
This is an excerpt from the article David Magang from the Wikipedia free encyclopedia. A list of authors is available at Wikipedia.


text:
KGAOLO YA BONÈ
Jesu Keresete ke Mang?
Seabe se se kgethegileng sa ga Jesu ke sefe?
O tswa kae?
E ne e le motho yo o ntseng jang?
GO NA le batho ba le bantsi ba ba tumileng mo lefatsheng. Bangwe ba bone ba itsege thata mo lefelong la bone le mo nageng ya bone. Bangwe ba itsewe lefatshe ka bophara. Le fa go ntse jalo, go itse fela leina la motho yo o tumileng ga go reye gore tota o a mo itse. Seno ga se reye gore o itse sengwe le sengwe ka botshelo jwa gagwe le gore ke motho yo o ntseng jang.
2 Batho mo lefatsheng lotlhe ba kile ba utlwa sengwe ka Jesu Keresete le mororo a ile a tshela mo lefatsheng dingwaga di ka nna 2 000 tse di fetileng. Le fa go ntse jalo, ba le bantsi ga ba tlhaloganye sentle gore tota Jesu e ne e le mang. Bangwe ba re e ne e le monna yo o siameng. Ba bangwe ba re e ne e le moporofeti. Mme ba bangwe bone ba dumela gore Jesu ke Modimo le gore o tshwanetse go obamelwa. A mme gone o tshwanetse go obamelwa?
3 Go botlhokwa gore o itse boammaaruri ka Jesu. Ka ntlha yang? Ka gonne Baebele ya re: “Seno se raya botshelo jo bo sa khutleng, go tsenya kitso ka ga gago, Modimo yo o esi wa boammaaruri, le ka ga yo o mo romileng, e bong Jesu Keresete.” (Johane 17:3) Ee, go itse boammaaruri ka Jehofa Modimo le ka Jesu Keresete go ka dira gore o bone botshelo jo bo sa khutleng mo lefatsheng la paradaise. (Johane 14:6) Mo godimo ga moo, Jesu o re tlhomela sekao se se molemo sa kafa re tshwanetseng go tshela le go tshwara batho ba bangwe ka gone. (Johane 13:34, 35) Mo kgaolong ya ntlha, re ile ra tlotla ka dithuto tsa boammaaruri ka Modimo. Jaanong, mma re bone gore Baebele e ruta eng ka Jesu Keresete.
MESIA YO O SOLOFEDITSWENG
4 Bogologolo pele Jesu a tsholwa, Baebele e ne ya bolelela pele ka go tla ga yo Modimo a neng a tla mo roma gore a nne Mesia, kgotsa Keresete. Sereto se se reng “Mesia” (se se tswang mo lefokong la Sehebera) le “Keresete” (se se tswang mo lefokong la Segerika), tsoopedi di kaya “Motlodiwa.” Yo o solofeditsweng yono o ne a tla tlodiwa, ke gore, Modimo o ne a tla mo naya boemo bongwe jo bo kgethegileng. Mo dikgaolong tse di kwa pele tsa buka eno, re tla ithuta go le gontsi ka boemo jo bo botlhokwa jo Mesia a nang le jone mo go diragadiweng ga ditsholofetso tsa Modimo. Gape, re tla ithuta ka masego a Jesu a ka re tlisetsang one le e leng gone jaanong. Le fa go ntse jalo, ga go pelaelo gore pele Jesu a tsholwa, batho ba le bantsi ba ne ba ipotsa go re, ‘Ke mang yo e tla nnang Mesia?’
5 Mo lekgolong la ntlha la dingwaga C.E., barutwa ba ga Jesu wa Nasaretha ba ne ba tlhatswegile pelo ka botlalo gore e ne e le ene Mesia yo o neng a boleletswe pele. (Johane 1:41) Mongwe wa barutwa e bong Simone Petere, o ne a raya Jesu ka tlhamalalo fela a re: “O Keresete.” (Mathaio 16:16) Le fa go ntse jalo, barutwa bao ba ne ba ka itse jang gore tota Jesu e ne e le ene Mesia yo o solofeditsweng—mme le rona re ka itse jang?
6 Baporofeti ba Modimo ba ba tshetseng pele ga ga Jesu ba ne ba bolelela pele dilo di le dintsi ka Mesia. Dilo tseno di ne di tla thusa batho ba bangwe go mo lemoga. Re ka nna ra tshwantsha seno jaana: A re tseye gore gongwe o kopilwe gore o ye kwa lefelong le le tlhanaselang le dibese di emang mo go lone kgotsa kwa go emang diterena gone kgotsa kwa boemafofaneng go ya go tsaya mongwe yo o iseng o ke o kopane le ene pele. A go ne go se kitla go thusa gore mongwe a go neye dintlha dingwe tse di rileng ka motho yoo? Ka tsela e e tshwanang, Jehofa o ne a dirisa baporofeti ba ba umakiwang mo Baebeleng go tlhalosa dintlha ka botlalo tse di malebana le gore Mesia o ne a tla dira eng le gore o ne a tla diragalelwa ke eng. Go diragadiwa ga dipolelelopele tseno tse dintsi go ne go tla thusa batho ba ba ikanyegang go mo lemoga sentle.
7 Akanya ka dikai di ka nna pedi fela. Sa ntlha, dingwaga tse di fetang 700 pelenyana, moporofeti Mika o ne a bolelela pele gore Yo o Solofeditsweng o ne a tla tsholelwa kwa Bethelehema, e leng torotswana e e mo nageng ya Juda. (Mika 5:2) Tota Jesu o ne a tsholelwa kae? Mo go yone toropo eo! (Mathaio 2:1, 3-9) Sa bobedi, boporofeti jo bo kwadilweng mo go Daniele 9:25 bo ne jwa umaka ngwaga o Mesia a neng a tlile go tlhaga ka one makgolokgolo a dingwaga pele bo diragadiwa, e leng ka ngwaga wa 29 C.E.* Go diragadiwa ga dipolelelopele tseno mmogo le tse dingwe go supa gore Jesu e ne e le Mesia yo o solofeditsweng.
8 Bosupi jo bongwe jo bo oketsegileng jo bo bontshang gore Jesu e ne e le Mesia bo ne jwa bonala sentle fa ngwaga wa 29 C.E. o ne o tloga o fela. Oo ke one ngwaga o Jesu a neng a ya kwa go Johane Mokolobetsi ka one gore a kolobediwe mo Nokeng ya Joredane. Jehofa o ne a solofeditse Johane sesupo se a neng a tla lemoga Mesia ka sone. Johane o ne a bona sesupo seo fa Jesu a ne a kolobediwa. Baebele ya re seno ke se se neng sa direga: “Fa Jesu a sena go kolobediwa ka yone nako eo a tlhatloga a tswa mo metsing; mme, bona! magodimo a bulega, mme a bona moya wa Modimo o tla mo go ene o fologa jaaka lephoi. Bona! Gape, ga nna lentswe le tswa kwa magodimong le le neng le re: ‘Yono ke Morwaake, moratwa, yo ke mo amogetseng.’ ” (Mathaio 3:16, 17) Fa Johane a sena go bona le go utlwa se se neng sa direga, o ne a sa belaele gore Jesu o ne a romilwe ke Modimo. (Johane 1:32-34) Ka nako ya fa moya wa Modimo, kgotsa maatla a gagwe a a dirang, a ne a tshololelwa mo go ene mo letsatsing leo, Jesu o ne a nna Mesia, kgotsa Keresete, ene yo o tlhomilweng gore a nne Moeteledipele le Kgosi.—Isaia 55:4.
9 Go diragadiwa ga boporofeti jwa Baebele le bosupi jo Jehofa Modimo ka boene a neng a bo ntsha di bontsha sentle gore Jesu e ne e le Mesia yo o solofeditsweng. Mme Baebele e araba dipotso tse dingwe gape tse pedi tse di botlhokwa ka Jesu Keresete: O tswa kae mme e ne e le motho yo o ntseng jang?
JESU O TSWA KAE?
10 Baebele e ruta gore Jesu o ne a nna kwa legodimong pele a tla mo lefatsheng. Mika o ne a porofeta gore Mesia o ne a tla tsholelwa kwa Bethelehema a ba a bolela gore ke “yo o simologileng mo metlheng ya bogologolo.” (Mika 5:2) Jesu o ile a bua makgetlo a le mantsi gore o ne a nna kwa legodimong pele a tsholwa jaaka motho. (Johane 3:13; 6:38, 62; 17:4, 5) Fa a ne a le sebopiwa sa semoya kwa legodimong, Jesu o ne a na le kamano e e kgethegileng le Jehofa.
11 Jesu ke Morwa yo o rategang thata wa ga Jehofa—mme ka lebaka le le utlwalang. O bidiwa “leitibolo la popo yotlhe,” ka gonne ke ene wa ntlhantlha go bopiwa ke Modimo.# (Bakolosa 1:15) Go na le sengwe gape se se dirang gore Morwa yono e nne yo o rategang thata. Ke ‘Morwa yo o tsetsweng a le esi.’ (Johane 3:16) Seno se raya gore Jesu ke ene fela yo Modimo a neng a mmopa ka tlhamalalo. Gape, Jesu ke ene fela yo Modimo a neng a mo dirisa fa a ne a bopa dilo tsotlhe tse dingwe. (Bakolosa 1:16) Jesu gape o bidiwa “Lefoko.” (Johane 1:14) Seno se raya gore e ne e le mmueledi wa Modimo, mme ga go pelaelo gore o ne a fetisetsa melaetsa le ditaelo tsa ga Rraagwe mo baneng ba bangwe ba ga Rraagwe, ba semoya le ba batho.
12 A Morwa yono wa leitibolo o lekana le Modimo, jaaka fa bangwe ba dumela gore ba a lekana? Baebele ga e rute jalo. Jaaka re bone mo serapeng se se fetileng, Morwa o ne a bopiwa. Ka jalo ga go pelaelo gore o na le tshimologo, fa Jehofa Modimo ene a se na tshimologo kgotsa bokhutlo. (Pesalema 90:2) Morwa yono yo o tsetsweng a le esi ga a ise a ko a ikakanye a lekana le Rraagwe. (Johane 14:28; 1 Bakorintha 11:3) Baebele e ruta ka tlhamalalo gore Rara o mogolo mo go Morwa. Jehofa ke ene fela “Modimo Mothatayotlhe.” (Genesise 17:1) Ka jalo, ga go na ope yo o lekanang le ene.%
13 Jehofa le Morwawe wa leitibolo ba feditse dingwaga di le dibilione ba le mmogo—bogologolo pele ga go bopiwa lefatshe le magodimo a a tletseng dinaledi. A bo ba tshwanetse ba bo ba ne ba ratana thata jang ne! (Johane 3:35; 14:31) Morwa yo o rategang yono o ne a tshwana le Rraagwe. Ke gone ka moo Baebele e bitsang Morwa yono e re ke “setshwano sa Modimo yo o sa bonaleng.” (Bakolosa 1:15) Ee, fela jaaka ngwana wa mosimane a ka tshwana thata le rraagwe ka ditsela di le dintsi, Morwa yono wa selegodimo le ene o ne a na le dinonofo tsa ga Rraagwe le botho jwa gagwe.
14 Morwa wa ga Jehofa yo o tsetsweng a le esi o ne a dumela go tswa kwa legodimong mme a tla mo lefatsheng go tla go tshela jaaka motho. Mme o ka nna wa ipotsa go re, ‘Go ne ga tla jang gore sebopiwa sa semoya se tle go tsalwa jaaka motho?’ Gore seno se direge, Jehofa o ne a dira kgakgamatso. O ne a fetisetsa botshelo jwa Morwawe wa leitibolo go tswa kwa legodimong mme a bo tsenya mo popelong ya kgarebane ya Mojuda e bong Marea. Ga go monna ope yo o neng a nna le seabe mo go tsalweng ga gagwe. Ka jalo, Marea o ne a tsala morwa yo o itekanetseng mme a mmitsa Jesu.—Luke 1:30-35.
JESU E NE E LE MOTHO YO O NTSENG JANG?
15 Se Jesu a neng a se bua le se a neng a se dira fa a ne a le mo lefatsheng se re thusa go mo itse sentle. Mo godimo ga moo, Jesu o dira gore re itse Jehofa botoka. Ke ka ntlha yang fa go ntse jalo? Gakologelwa gore Morwa yono ke setshwano se se feletseng sa ga Rraagwe. Ke gone ka moo Jesu a neng a raya mongwe wa barutwa ba gagwe a re: “Yo o mponeng o bone le Rara.” (Johane 14:9) Dibuka tse nnè tsa Baebele tse di bidiwang Diefangele—Mathaio, Mareko, Luke le Johane—di re bolelela go le gontsi ka botshelo jwa ga Jesu Keresete, se a neng a se dira le botho jwa gagwe.
16 Jesu o ne a itsege e le “Moruti.” (Johane 1:38; 13:13) O ne a ruta batho eng? Molaetsa wa gagwe wa konokono e ne e le wa “dikgang tse di molemo tsa bogosi”—ke gore, Bogosi jwa Modimo, e leng puso ya selegodimo e e tla busang lefatshe lotlhe le go tlisetsa batho ba ba kutlo masego a a nnelang ruri. (Mathaio 4:23) Molaetsa ono o ne o tswa kwa go mang? Jesu ka boene o ne a re: “Se ke se rutang ga se sa me, mme ke sa yo o nthomileng,” e leng Jehofa. (Johane 7:16) Jesu o ne a itse gore Rraagwe o ne a batla gore batho ba utlwe dikgang tse di molemo tsa Bogosi. Mo Kgaolong ya 8, re tla ithuta go le gontsi ka Bogosi jwa Modimo le se bo tla se dirang.
17 Jesu o ne a ruta kae? Gongwe le gongwe kwa a neng a fitlhela go na le batho gone—mo mafelong a selegae le mo ditoropong, mo metseng, mo marekisetsong le mo magaeng a bone. Jesu o ne a sa lebelela gore batho ba tle kwa go ene. Ke ene a neng a ya kwa go bone. (Mareko 6:56; Luke 19:5, 6) Ke ka ntlha yang fa Jesu a ne a tsaya matsapa a a kalo a bo a dirisa nako e ntsi jaana a rera e bile a ruta? Ka gonne e ne e le thato ya Modimo gore a dire jalo. Jesu o ne a dira thato ya ga Rraagwe ka metlha. (Johane 8:28, 29) Mme go ne go na le lebaka le lengwe gape le le neng le dira gore a rere. O ne a tlhomolwa pelo ke boidiidi jwa batho ba ba neng ba tla go mmona. (Mathaio 9:35, 36) Baeteledipele ba bone ba bodumedi, ba ba tshwanetseng go ka bo ba ne ba ba ruta boammaaruri ka Modimo le ka maikaelelo a gagwe, ba ne ba ba tlhokomologile. Jesu o ne a itse gore batho ba ne ba tlhoka go utlwa molaetsa wa Bogosi fela thata.
18 Jesu o ne a rata batho thata. Ka jalo, ba bangwe ba ne ba mo fitlhela e le motho yo o atamelesegang e bile a le pelonomi. Tota le bana ba ne ba ikutlwa ba gololesegile fa ba na le ene. (Mareko 10:13-16) Jesu o ne a se na tlhaolele. O ne a ila ditiro tsa boferefere le tshiamololo. (Mathaio 21:12, 13) Ka nako ya fa basadi ba ne ba tseelwa kwa tlase mme ba newa ditshiamelo di se kae fela, ene o ne a ba tshwara ka tsela e e nang le seriti. (Johane 4:9, 27) Jesu o ne a le boikokobetso ka tsela ya mmatota. Nako nngwe o ne a tlhapisa barutwa ba gagwe dinao, e leng tiro e gantsi e neng e dirwa ke motlhanka wa maemo a a kwa tlase.
19 Jesu o ne a amega thata ka dilo tse batho ba neng ba di tlhoka. Seno se ne sa lemotshega sentle fa a ne a dira dikgakgamatso tsa go fodisa batho, a tlhotlhelediwa ke moya wa Modimo. (Mathaio 14:14) Ka sekai, monna mongwe yo o neng a tshwerwe ke lepero o ne a tla kwa go Jesu mme a re: “Fa fela o batla, o ka nntlafatsa.” Jesu o ne a tlhaloganya sentle botlhoko jo monna yono a neng a bo utlwa le go boga ga gagwe. O ne a tlhotlheletsega go mo tlhomogelo pelo mme a otlolola lebogo la gagwe a ama monna yono, a re: “Ke a batla. Ntlafala.” Mme monna yo o lwalang a fola! (Mareko 1: 40-42) A o kgona go akanya kafa monna yoo a tshwanetseng a bo a ile a ikutlwa ka gone?
GO IKANYEGA GO YA BOKHUTLONG
20 Jesu o ne a re tlhomela sekao se se molemo thata sa go ikobela Modimo ka boikanyegi. O ne a nna a ntse a ikanyega mo go Rraagwe wa selegodimo le fa a ne a lebana le maemo, dikganetso le dipogo tsa mefuta yotlhe. Jesu o ile a kgona go emelana ka katlego le diteko tsa ga Satane a nitame. (Mathaio 4:1-11) Nako nngwe bangwe ba losika lwa ga Jesu ba ne ba sa dumele mo go ene, e bile ba ne ba re “o latlhegetswe ke tlhaloganyo.” (Mareko 3:21) Mme Jesu o ne a se ka a ba letla go mo tlhotlheletsa; o ne a tswelela fela a ntse a dira tiro e Modimo a neng a e mo neile gore a e dire. Le fa a ne a tlhapadiwa le go gobololwa, Jesu o ne a nna a ikgapile, le ka motlha a sa leke go gobatsa baganetsi ba gagwe.—1 Petere 2:21-23.
21 Jesu o ne a nna a ntse a ikanyegile go fitlha a swa loso lo lo setlhogo—a bolawa ke baba ba gagwe. (Bafilipi 2:8) Ela tlhoko gore ke dilo dife tse a neng a di itshokela mo letsatsing la gagwe la bofelo mo lefatsheng pele a swa. O ne a tshwarwa, a latofadiwa ke basupi ba maaka, a atlholwa ke baatlhodi ba ba bosula, a jewa ditshego ke digopa tsa batho le go tlhokofadiwa ke masole. Fa a ne a kokotetswe mo koteng, o ne a goa jaana pele fela ga a swa: “Go diragaditswe!” (Johane 19:30) Le fa go ntse jalo, mo letsatsing la boraro fa Jesu a sena go swa, Rraagwe wa selegodimo o ne a mo tsosa mo baswing e le motho wa semoya. (1 Petere 3:18) Dibeke di le mmalwa morago ga moo, a boela kwa legodimong. Fa a le koo, o ne a “nna kafa seatleng sa moja sa Modimo” mme a letela go newa bogosi.—Bahebera 10:12, 13.
22 Jesu o ne a fitlhelela eng ka go nna a ikanyegile go fitlha a swa? Loso lwa ga Jesu lo re bulela tshono ya go bona botshelo jo bo sa khutleng mo lefatsheng la paradaise, e leng se se dumalanang le boikaelelo jwa ga Jehofa jwa kwa tshimologong. Mo kgaolong e e latelang, re tla bona gore loso lwa ga Jesu lo dira jang gore seo se kgonege.
SE BAEBELE E SE RUTANG
- Boporofeti jo bo diragaditsweng le bosupi jo bo neng jwa neelwa ke Modimo ka boene di supa gore Jesu ke ene Mesia, kgotsa Keresete.—Mathaio 16:16.
- Jesu o tshetse kwa legodimong e le sebopiwa sa semoya bogologolo pele a tla mo lefatsheng.—Johane 3:13.
- Jesu e ne e le moruti, motho yo o ratang batho ka lorato lo logolo, e bile e le sekao se se molemo sa go ikobela Modimo ka botlalo.—Mathaio 9:35, 36.
* Go bona tlhaloso ya boporofeti jwa ga Daniele jo bo neng jwa diragadiwa mo go Jesu, bona setlhogo sa Dintlha Tse di Oketsegileng.
# Jehofa o bidiwa Rara ka gonne ke ene Mmopi. E re ka Jesu a bopilwe ke Modimo, o bidiwa Morwa Modimo. Barwa ba bangwe ba semoya mmogo le Adame le bone ba bidiwa bomorwa Modimo ka ntlha ya one mabaka ano.
% Go bona bosupi jo bo oketsegileng jwa gore Morwa wa leitibolo ga a lekane le Modimo, bona setlhogo sa Dintlha Tse di Oketsegileng.
Dipotso Tsa Thuto
1, 2. (a) Ke ka ntlha yang fa go itse motho mongwe yo o tumileng go sa reye gore tota o mo itse ka botlalo? (b) Ke eng se batho ba sa se tlhaloganyeng ka Jesu?
3. Ke ka ntlha yang fa go le botlhokwa gore o itse boammaaruri ka Jesu?
4. Sereto se se reng “Mesia” le se se reng “Keresete” di bolela eng?
5. Ke eng se se amanang le Jesu se barutwa ba gagwe ba neng ba tlhatswegile pelo ka botlalo ka sone?
6. Tshwantsha kafa Jehofa a thusitseng batho ba ba ikanyegang ka gone gore ba kgone go lemoga Mesia.
7. Ke dipolelelopele dife tse pedi tse di buang ka Jesu tse di neng tsa diragadiwa?
8, 9. Fa Jesu a ne a kolobediwa, ke bosupi bofe jo bo neng jwa bonala sentle jwa gore e ne e le Mesia?
10. Baebele e ruta eng ka go nna gone ga ga Jesu pele a tla mo lefatsheng?
11. Baebele e bontsha jang gore Jesu ke Morwa yo o rategang thata wa ga Jehofa?
12. Re itse jang gore Morwa wa leitibolo ga a lekane le Modimo?
13. Baebele e kaya eng fa e bitsa Morwa e re ke “setshwano sa Modimo yo o sa bonaleng”?
14. Go ne ga tla jang gore Morwa yo o tsetsweng a le esi wa ga Jehofa a tsalwe jaaka motho?
15. Ke ka ntlha yang fa re ka bolela gore Jesu o dira gore re itse Jehofa botoka?
16. Molaetsa wa konokono wa ga Jesu e ne e le ofe, mme dithuto tsa gagwe di ne di tswa kwa go mang?
17. Jesu o ne a ruta kae, mme ke ka ntlha yang fa a ne a tsaya matsapa a a kalo go ruta batho?
18. Ke dinonofo dife tsa ga Jesu tse o bonang di ratega thata?
19. Ke sekai sefe se se bontshang gore Jesu o ne a amega thata ka dilo tse ba bangwe ba neng ba di tlhoka?
20, 21. Jesu o ne a tlhoma jang sekao sa go ikobela Modimo ka boikanyegi?
22. Jesu o ne a fitlhelela eng ka go nna a ikanyegile go fitlha a swa?


text:
Maitlhomo le Maikaelelo a Baagi
Baagi ba Dithakong ba gwetla Basha gotla kopanong ya Maitlhomo a baagi.
Gone gole kopano ya Maitlhomo le Maikaelelo a baagi kwa ntlung ya segosi kwa Dithakong ka Lamatlhatso. Fa o ne o simolola o tsena ka motes wa Dithakong o ne o ka itemogela Matshosetsi a basha bat eng, Maikaelelo a basha e ne e le gore kopano e seka ya tswarwa gotlhelele, basha ba bane ba simolola gorogaka Mapodise, Batla kopanong. Lekoko le le busang le lone ga senke bainelele le bone lekoko la ANC bane ba simolola gotswa mo ntlo kgolo ya Bogosi baya kwa mebileng gwa go tlotlo matsa leina la ANC kgotsa mokgatlo wa ANC. Pina, Setlhako sene se sa lale nageng gape gone kwa dithakong go nale mathata a segosi a a kwa godimo e le tota. Mosha yo leina la gagwe e leng Lecholo Tuelonyane o ne a neela ba kwala Dikgang ntlha ya gore gonale botsotsi jo bodiragalang mo Dithakong jwa segosi. ANC gab a battle go buiwa ka kgang yee! Gonne ba nale seabe. Lecholo Tumelo a re dipelo tsa bone di rotha madi ka lebaka la kgosi ye e busang mo motsing wa bone, mme kgosi ye e palame setilo sa bogosi ka Ditlhopo e seng ka go botsalelwa gonne baitsi fa bogosi bo tsalelwa, Mme gape batswa go tseelwa kgosi ye kwa Gaserutege bane ba mopatelediwa gore gore ba mo bitse gore ke e ne kgosi ya bone ya Dithakong ka nako yewa mapodise a ne a le gone mme mapodise a teng a tswa kwa Porofenseng ya Kapa Bophirima. Ka nako yewa sethunya sene se lelela bowatleng se ne sa gelebetlega go thunya baagi ba Dithakong gore batle ba bitse Rre yo o tso gotsewang ko Gaserutege gore e nne kgosi. Mafatlha a baagi ba Dithakong a tletse fa re tla mo kganyeng ya Segosi, Bosinyi bonne bo a etegela gone kwa mutsing wa Dithakong Matlwana Boithusetso a Baithaupi ba Dithakong a tshubilwe ka molelo, mo nakung ye releng mo go yone ga gona o pe yo o tswerweng. Ntwa e bihile kwa Dithakong mo Masepaleng wa Joe Morolong. Molaetsa mogolo wa Letsatsi go tswa go Cde B. Gaobusiwe Modulasetulo wa Sedika o ne a re ANC e lwela dilo tse tharo(3) ANC e lwela go sa kgetelolweng ga mmala tekatekano ya bong kemo nokeng ya baagi Rre Seweditswe o ne a re o tsenya baagi moya wa ntwa.
- Log in to post comments


text:
Lebala La Metshameko La Francistown
Lebala la metshameko la Francistown ke lebala le le dirisiwang metshameko ka mefutla mo Botswana, le le santseng le agiwa.Fa le fela ka ngwaga wa 2009,le tla bo le dirisiwa gantsi go tshameka Fa le fela ka ngwaga wa 2009, le tla bo le dirisetswa kgwele ya dinao gape le tla tshegetsa metshameko ya setlhopha sa mo gae sa TAFIC. Lebala le le tla nna le nonofo ya selekanyo sa go tshegetsa batho ba le 27,000.
Le tla nna le ditlamelo tse di tona tsa tlhwatlhwa. Le nale manno a ditilo a a tlhomaganeng go ya ko godimo a le borobabongwe. Lebala le le tla tsenngwa motlho wa nnete. Mmanno a a tlotlegileng a a bidiwang "Pavilion" a tla nna le ditlamelo tsa batlotlegi tsa maemoa a ko godimo. Lebala le ke lone le le tona mo Botswana,le tla dirisediwa go tshegetsa metshameko ya tlhwatlhwa ya mafatshe e e totegang.Ke nngwe ya mabala a a fiwang tota gape a tsewa tsia ka gore toga-maano a sone ke e e kwa godimo mo lefatsheng ka bophara.
Bodulo jwa puisanyo le jwa itshidilo mmele bo tla tsenngwa mo labaleng. go solofelwa fa lebala le le tla fela ngwaga o o tlang ka kgwedi ya Hirikgong e simolola. Lebala le ke lengwe la ditlamelo tse ba lekgotla la metshameko ya kgwele ya dinao (FIFA) e ikaelelang gore le dirisewe ke ditlhopha tsa sejana sa lefatshe sa ngwaga wa 2010 pele ga metshameko.
Le tla nna le ditlamelo tse di tona tsa tlhwatlhwa. Le nale manno a ditilo a a tlhomaganeng go ya ko godimo a le borobabongwe. Lebala le le tla tsenngwa motlho wa nnete. Mmanno a a tlotlegileng a a bidiwang "Pavilion" a tla nna le ditlamelo tsa batlotlegi tsa maemoa a ko godimo. Lebala le ke lone le le tona mo Botswana,le tla dirisediwa go tshegetsa metshameko ya tlhwatlhwa ya mafatshe e e totegang.Ke nngwe ya mabala a a fiwang tota gape a tsewa tsia ka gore toga-maano a sone ke e e kwa godimo mo lefatsheng ka bophara.
Bodulo jwa puisanyo le jwa itshidilo mmele bo tla tsenngwa mo labaleng. go solofelwa fa lebala le le tla fela ngwaga o o tlang ka kgwedi ya Hirikgong e simolola. Lebala le ke lengwe la ditlamelo tse ba lekgotla la metshameko ya kgwele ya dinao (FIFA) e ikaelelang gore le dirisewe ke ditlhopha tsa sejana sa lefatshe sa ngwaga wa 2010 pele ga metshameko.
This is an excerpt from the article Lebala La Metshameko La Francistown from the Wikipedia free encyclopedia. A list of authors is available at Wikipedia.


text:
Ramotswa
Ramotswa ke motse mogolo wa Balete. Motse yo o mo kgaolong ya Borwa Botlhaba mo Botswana, go bapa le molelwane wa Aferika Borwa le Botswana, ko borwa jwa toropo kgolo Gaborone. Motse wa Balete o sephara sa dikilometara di le masome a mararo go tswa mo toropo kgolo ya Botswana. Motse o, o na le dikgaolo di le nne, tse mo go tsone go agileng balete di akaretsang Mogobane, Otse, Taung le Gabane. Le fa setswana sere ga e ke e etelelwa ke manamagadi pele, Morafe wa Balete o eteletswe pele ke Kgosi Mosadi Seboko, kgosi ya bobedi go nna mosadi mo lefatsheng la Botswana.
This is an excerpt from the article Ramotswa from the Wikipedia free encyclopedia. A list of authors is available at Wikipedia.


text:
LEGORO LA TEMOTHUO, SAENSE LE THEKENOLOJI
Sekolo sa Disaense Tsa Temothuo
Ka ga rona
Sekolo seno ke sa dirutwa di le tharo, ditheo di le pedi le polasi ya go dira ditekeletso. Dirutwa tseno ke Saense ya Diphologolo, Saense ya Dijalo le Ikonomi ya Temothuo & Katoloso.
Disenthara tseno ke Senthara ya Dithuto Tsa Boitekanelo Jwa Diphologolo (CAHS) le Senthara ya KgweboTemo le Katisetso Kgwebo (CAET). Ofisi ya sekolo le Senthara ya KgweboTemo le Katisetso Kgwebo di kwa Molelwane campus, dikilometara di ka nna 7 go tswa kwa khampaseng. Senthara ya Dithuto Tsa Boitekanelo Jwa Diphologolo e kwa khampaseng e kgolo. Sekolo se na le badiri ba ka nna 69 fa ba feletse.
Senthara ya KgweboTemo e ruta balemirui ba ba sa ntseng ba fatlhoga dikhoso tse di khutshwane, katiso ya batlhankedi ba katoloso, le kgwebo epe e nngwe ya konteraka jaaka ya tshekatsheko ya setsha le dipatlisiso tsa go bona gore a setsha se ka kgona go nnwa gape.
Patlisiso ya konokono mo sekolong ke ya Boitekanelo Jwa Diphologolo, e e lejwang e le nngwe ya tse di botlhokwa mo Khampaseng ya Mafikeng. Dikarolopotlana di akaretsa boitekanelo jwa diphologolo mo setšhabeng, dikotla tse di newang diphologolo, thutatshelo ya ditshedinyana tse dinnye tsa dimmolekhule le thutatšhefu.


text:
KGAOLO YA BOSUPA
Tsholofelo ya Mmatota ka Batho Ba o Ba Ratang ba ba Suleng
Re itse jang gore tota tsogo ya baswi e tla nna teng?
Jehofa o ikutlwa jang ka go tsosa batho ba ba suleng?
Go tla tsosiwa bomang?
1-3. Ke mmaba ofe yo o re latelelang rotlhe, mme ke ka ntlha yang fa go sekaseka se Baebele e se rutang go ka dira gore re wele makgwafo?
AKANYA o sia o tshaba mmaba yo o shakgetseng. O nonofile thata e bile o lobelo go go gaisa. O a itse gore mmaba yono o setlhogo ka gonne o mmone a bolaya ditsala dingwe tsa gago. Le fa o ka taboga jang, o ntse o a go atamela. O felelwa ke tsholofelo. Mme ka tshoganyetso, go tlhaga mongwe kafa letlhakoreng la gago a tla go go namola. O maatla thata go gaisa mmaba wa gago, e bile o a go solofetsa gore o tlile go go thusa. A bo seo se dira gore o wele makgwafo jang ne!
2 Ka tsela ya tshwantshetso, le wena o lateletswe ke mmaba yo o ntseng jalo. O re latelela rotlhe. Jaaka re ithutile mo kgaolong e e fetileng, Baebele ya re loso ke mmaba. Ga go ope wa rona yo o ka le siang kgotsa yo o ka le lwantshang. Bontsi jwa rona re bone mmaba yono a bolaya batho ba re ba ratang. Mme Jehofa o maatla go gaisa loso. Ke Monamodi yo o lorato yo o setseng a bontshitse gore a ka kgona go fenya mmaba yono. Mme o solofetsa gore o tlile go fedisetsa mmaba yono ruri, e leng loso. Baebele e ruta jaana: “Loso lo tla nyelediwa, e le mmaba wa bofelo.” (1 Bakorintha 15:26) A dikgang tse di molemo ruri!
3 Mma re lebe ka bokhutshwane gore mmaba wa rona e bong loso o re ama jang fa mongwe yo re mo itseng a swa. Go dira jalo go tla re thusa go lemoga sengwe se se tla re itumedisang. Jehofa o solofetsa gore baswi ba tla tsosiwa. (Isaia 26:19) Ba tla boa ba tshela gape. Eo ke yone tsholofelo e re nang le yone ka baswi.
FA MOTHO YO RE MO RATANG A SWA
4. (a) Ke ka ntlha yang fa tsela e Jesu a ileng a ikutlwa ka yone ka loso lwa yo a mo ratang e re ruta sengwe ka tsela e Jehofa a ikutlwang ka yone ka loso? (b) Jesu o ne a na le ditsala dife tse di kgethegileng?
4 A o swetswe ke mongwe yo o mo ratang? Seno se ka dira gore o sale o utlwile botlhoko thata, o hutsafetse e bile o nyemile mooko. Mo dinakong tse di ntseng jalo, re tshwanetse go batla kgomotso mo Lefokong la Modimo. (2 Bakorintha 1:3, 4) Baebele e re thusa go tlhaloganya gore Jehofa le Jesu ba ikutlwa jang ka loso. Jesu, yo o neng a bontsha dinonofo tsa ga Rraagwe ka botlalo, o ne a itse gore go ntse jang go swelwa ke motho yo o mo ratang. (Johane 14:9) Fa Jesu a ne a le kwa Jerusalema, o ne a tle a etele Lasaro le bokgaitsadie, e bong Marea le Maratha, ba ba neng ba nna mo motseng o o fa gaufi wa Bethani. E ne e le tsala e kgolo ya bone. Baebele ya re: “Jesu o ne a rata Maratha le monnawe le Lasaro.” (Johane 11:5) Le fa go ntse jalo, jaaka fa re ithutile mo kgaolong e e fetileng, Lasaro o ne a tlhokafala.
5, 6. (a) Jesu o ne a itshwara jang fa a na le ba lelapa la ga Lasaro le ditsala tsa gagwe tse di hutsafetseng? (b) Ke ka ntlha yang fa go hutsafala ga ga Jesu go re kgothatsa?
5 Jesu o ne a ikutlwa jang ka go swelwa ke tsala ya gagwe e a e ratang thata? Pego e re bolelela gore Jesu o ne a hutsafala le ba losika le ditsala tsa ga Lasaro. Jesu o ne a tlhomoga pelo fela thata fa a ba bona. O ne “a fegelwa mo moyeng mme a tshwenyega.” Morago ga moo pego eno ya re, “Jesu a tsholola dikeledi.” (Johane 11:33, 35) A go hutsafala ga ga Jesu go ne go raya gore o ne a se na tsholofelo? Nnyaa. Tota e bile, Jesu o ne a itse gore go ne go tloga go direga sengwe se se itumedisang. (Johane 11:3, 4) Le fa go ntse jalo, o ile a utlwa botlhoko le khutsafalo tse di bakwang ke loso.
6 Go hutsafala ga ga Jesu go a re kgothatsa ka tsela nngwe. Go re ruta gore Jesu le Rraagwe e bong Jehofa, ba tlhoile loso. Mme Jehofa Modimo o kgona go lwantsha mmaba yono le go mo fenya! Mma re bone gore Modimo o ile a dira gore Jesu a kgone go dira eng.
“LASARO, TSWA!”
7, 8. Ke ka ntlha yang fa go ne go ka direga gore batho ba ba neng ba bogetse ba se ka ba nna le tsholofelo ya gore Lasaro o ne a ka tsoga, mme Jesu o ne a dira eng?
7 Lasaro o ne a fitlhilwe mo legageng mme Jesu a kopa gore leje le go neng go tswetswe kgoro ya legaga leo ka lone le tlosiwe. Maratha o ne a gana ka gonne morago ga malatsi a le manè, mmele wa ga Lasaro o tshwanetse wa bo o ne o setse o simolotse go senyega. (Johane 11:39) Tota ke mang yo o neng a ka nna le tsholofelo ya gore o tla tsoga?
8 Leje le ne la tlosiwa, mme Jesu a goa ka lentswe le le kwa godimo a re: “Lasaro, tswa!” Go ne ga direga eng? “Monna yo o neng a sule a tswa.” (Johane 11:43, 44) A o ka akanya fela kafa batho ba ba neng ba le foo ba neng ba itumela ka gone? Botlhe ba ba neng ba le foo, e ka ne e le ba Lasaro e neng e le kgaitsadiabone, wa losika lwa bone, tsala ya bone kgotsa moagelani wa bone, ba ne ba itse gore o ne a sule. Mme jaanong monna yoo yo ba neng ba mo rata, o ne a eme mo gare ga bone. Go tshwanetse ga bo go ile ga nna thata gore ba dumele se ba se bonang. Ga go pelaelo gore ba le bantsi ba ile ba tlamparela Lasaro ka boitumelo. Ruri loso lo ne lo fentswe!
9, 10. (a) Jesu o ne a senola jang Motswedi wa maatla a gagwe a go tsosa Lasaro? (b) Go bala dipego dingwe mo Baebeleng tse di buang ka go tsosiwa ga baswi go re solegela molemo jang?
9 Jesu ga a ka a bolela gore kgakgamatso eno e dirilwe ka maatla a gagwe. Fa a ne a rapela pele fela ga a bitsa Lasaro, o ne a dira gore go bonale sentle gore Jehofa ke ene a tsosang baswi. (Johane 11:41, 42) Eno e ne e se yone fela nako e Jehofa a neng a dirisa maatla a gagwe ka tsela eno. Go tsosiwa ga ga Lasaro mo baswing ke e le nngwe fela ya dikgakgamatso di le robongwe tsa mofuta ono tse go kwadilweng ka tsone mo Lefokong la Modimo. * Go itumedisa tota go bala dipego tseno le go di ithuta. Di re ruta gore Modimo ga a na tlhaolele, ka gonne ba ba tsosiwang mo baswing ba akaretsa bana le bagolo, banna le basadi, Baiseraele le ba e seng Baiseraele. Ditemana tseno di tlhalosa boitumelo jwa bone jo bo seng kana ka sepe! Ka sekai, fa Jesu a ne a tsosa mosetsana mongwe yo o neng a sule, batsadi ba gagwe ba ne “ba se ka ba kgona go itshwara ka ntlha ya go tlhapelwa ke boitumelo.” (Mareko 5:42) Ee, Jehofa o ne a ba neile lebaka la go itumela le ba neng ba ka se ka ba tlhola ba le lebala.
10 Gone ke boammaaruri gore ba ba neng ba tsosiwa ke Jesu ba ne ba boa ba swa gape. A seno se bolela gore go ba tsosa ga gagwe e ne e le ga lefela? Nnyaa. Dipego tseno tsa Baebele di re tlhomamisetsa boammaaruri jo bo botlhokwa e bile di re naya tsholofelo.
GO ITHUTA GO TSWA MO DIPEGONG TSE DI BUANG KA TSOGO YA BASWI
11. Pego ya go tsosiwa ga ga Lasaro e thusa jang go tlhomamisa boammaaruri jo bo kwadilweng mo go Moreri 9:5?
11 Baebele e ruta gore baswi “ga ba itse sepe gotlhelele.” Ga go na gope kwa ba tshelang teng. Pego ya ga Lasaro e tlhomamisa seno. Fa Lasaro a sena go tsoga mo baswing, a o ile a tlhalosetsa batho dilo tse di kgatlhang tsa gore legodimo le ntse jang? Kgotsa a o ile a ba bolelela dilo tse di tshosang ka molelo wa dihele? Nnyaa. Baebele ga e na mafoko ape a a ntseng jalo a a neng a buiwa ke Lasaro. Mo malatsing a le manè a a neng a sule ka one, o ne a “sa itse sepe gotlhelele.” (Moreri 9:5) Lasaro o ne a robetse mo losong.—Johane 11:11.
12. Ke ka ntlha yang fa re ka tlhomamisega gore tota Lasaro o ile a tsosiwa mo baswing?
12 Gape, pego eno ya ga Lasaro e re ruta gore tsogo ya baswi e teng, ga se tlhamane fela. Jesu o ne a tsosa Lasaro fa pele ga boidiidi jo bo neng jwa iponela seno ka matlho. Tota le baeteledipele ba bodumedi, ba ba neng ba tlhoile Jesu, ba ne ba se ka ba ganela gore o ne a dirile kgakgamatso eno. Go na le moo, ba ne ba re: “Re tla dirang, ka gonne monna yono [Jesu] o dira ditshupo di le dintsi?” (Johane 11:47) Batho ba le bantsi ba ne ba ya go bona monna yono yo o neng a tsositswe. Ka ntlha ya moo, ba le bantsi ba bone ba ne ba dumela mo go Jesu. Ba ne ba bona bosupi jwa mmatota ka Lasaro gore Jesu o ne a romilwe ke Modimo. Bosupi jono bo ne bo nonofile thata mo e leng gore baeteledipele bangwe ba Bajuda ba ba dipelo di thata ba ne ba bo ba loga leano la go bolaya Jesu le Lasaro.—Johane 11:53; 12:9-11.
13. Re na le lebaka lefe la go dumela gore tota Jehofa a ka kgona go tsosa baswi?
13 A go dumela mo tsogong ya baswi ke selo se se sa utlwaleng? Nnyaa, ka gonne Jesu o ile a ruta gore letsatsi lengwe “botlhe ba ba mo mabitleng a kgakologelo” ba tla tsosiwa. (Johane 5:28) Jehofa ke ene Mmopi wa sengwe le sengwe se se tshelang. A go tshwanetse ga nna thata go dumela gore a ka kgona go bopa motho sesha? Ke boammaaruri gore seno se tla ikaega thata ka gore Jehofa o mo gakologelwa go le kana kang. A a ka kgona go gakologelwa beng ka rona ba re ba ratang ba ba suleng? Lobopo lo tletse ka dinaledi tse go seng motho ope yo o ka kgonang go di bala, le fa go ntse jalo Modimo o neile nngwe le nngwe ya tsone leina! (Isaia 40:26) Ka jalo, Jehofa Modimo a ka kgona go gakologelwa ka botlalo beng ka rona ba re ba ratang ba ba suleng, e bile o iketleeleditse go ba tsosa gore ba boe ba tshele gape.
14, 15. Jehofa o ikutlwa jang ka go tsosa baswi, jaaka fa go bontshiwa ke se Jobe a ileng a se bua?
14 Le fa go ntse jalo, Jehofa o ikutlwa jang ka go tsosa batho ba ba suleng? Baebele e re ruta gore o iketleeleditse go tsosa baswi. Monna yo o ikanyegang, e bong Jobe, o ne a botsa a re: “Fa monna yo o nonofileng a swa a o ka tshela gape?” Jobe o ne a re o tla leta mo lebitleng go fitlha nako e tla ya gore Modimo a mo gakologelwe. O ne a raya Jehofa a re: “O tla bitsa, mme nna ka bonna ke tla go araba. O tla tlhologelelwa tiro ya diatla tsa gago.”—Jobe 14:13-15.
15 A ko o akanye fela! Tota Jehofa o tlhologeletswe go tsosa baswi. A ga go itumedise go bona gore Jehofa o ikutlwa jalo? Mme go tweng ka tsogo eno ya baswi e e tlileng go direga mo isagweng? Go tla tsosiwa bomang, mme ba tla tsogela kae?
“BOTLHE BA BA MO MABITLENG A KGAKOLOGELO”
16. Baswi ba tla tsosiwa gore ba tle go tshela mo maemong a a ntseng jang?
16 Dipego tsa Baebele tse di buang ka tsogo ya baswi di re ruta go le gontsi ka tsogo e e tlang. Batho ba ba neng ba tsosiwa mo baswing gone mo lefatsheng mono, ba ne ba kopanngwa gape le beng ka bone ba ba ba ratang. Tsogo ya baswi ya mo isagweng e tla bo e ntse jalo le yone—mme yone e tla bo e le botoka thata go gaisa ya pele. Jaaka fa re ithutile mo Kgaolong ya 3, boikaelelo jwa Modimo ke gore lefatshe lotlhe e nne paradaise. Ka jalo, baswi ga ba kitla ba tsosediwa mo lefatsheng le le tletseng dintwa, bokebekwa le bolwetse. Ba tla nna le tshono ya go tshelela ruri mo lefatsheng leno ka kagiso le ka boitumelo.
17. Go tlile go tsosiwa batho ba le kae?
17 Go tla tsosiwa bomang? Jesu o ile a re “botlhe ba ba mo mabitleng a kgakologelo ba tla utlwa lentswe la gagwe [la ga Jesu] mme ba tla tswa.” (Johane 5:28, 29) Ka tsela e e tshwanang, Tshenolo 20:13 ya re: “Lewatle la ntsha baswi ba ba mo go lone, le loso le Hadese tsa ntsha baswi ba ba mo go tsone.” “Hadese” e kaya lebitla fela le le tlwaelegileng la batho. (Bona Dintlha Tse di Oketsegileng, ditsebe 212-13.) Mabitla ano a tla dirwa gore a sale a se na sepe. Dibilione tsotlhe tse di robetseng mo go one di tla tshela gape. Moaposetoloi Paulo o ne a re: “Go tlile go nna le tsogo ya ba ba siameng mmogo le ba ba sa siamang.” (Ditiro 24:15) Seo se bolela eng?
18. Ke bomang ba ba akarediwang mo gare ga “basiami” ba ba tlileng go tsosiwa, mme tsholofelo eno e ka go ama jang wena ka bowena?
18 “Basiami” ba akaretsa bontsi jwa batho ba re balang ka bone mo Baebeleng ba ba neng ba tshela pele Jesu a tla mo lefatsheng. O ka akanya ka Noa, Sara, Moshe, Ruthe, Esethere le ba bangwe ba bantsi. Kgaolo 11 ya Bahebera e tlotla ka bangwe ba banna le basadi bano ba tumelo. Mme gape, “basiami” ba akaretsa batlhanka ba ga Jehofa ba ba swang mo motlheng ono wa rona. Ka ntlha ya tsholofelo eno ya tsogo, ga re tlhole re tshaba go swa.—Bahebera 2:15.
19. Batho “ba ba sa siamang” ke bomang, mme Jehofa o ba naya tshono efe ka bopelonomi?
19 Go tweng ka batho botlhe ba ba neng ba sa direle Modimo kgotsa ba sa mo ikobele e le ka gonne ba ise ba ko ba utlwe sepe ka ene? Dibilione tsa batho bano “ba ba sa siamang” ga di kitla di lebalwa. Le bone ba tla tsosiwa ba bo ba newa tshono ya gore ba ithute ka Modimo wa boammaaruri le go mo direla. Mo nakong ya dingwaga tse di sekete, baswi ba tla tsosiwa ba bo ba newa tshono ya gore ba direle Jehofa ba na le batho ba ba ikanyegang gone mono mo lefatsheng. Eo e tla bo e le nako e e itumedisang tota. Baebele e bitsa nako eo Letsatsi la Katlholo. *
20. Gehena ke eng, mme go ya bomang teng?
20 A seno se raya gore go tlile go tsosiwa mongwe le mongwe fela yo o kileng a tshela? Nnyaa. Baebele ya re baswi bangwe ba mo “Gehena.” (Luke 12:5) Go bonala Gehena e ne e le leina la lefelo la go latlhela matlakala le le neng le le ka kwa ntle ga Jerusalema wa bogologolo. Go ne go fisediwa ditopo tsa batho le matlakala mo go lone. Bajuda ba ne ba tsaya baswi ba ditopo tsa bone di neng di latlhelwa moo e le ba ba sa tshwanelweng ke go fitlhwa le ke tsogo. Ka jalo, Gehena e tshwantshetsa sentle go senyediwa ruri. Le mororo Jesu a tlile go nna le seabe mo go atlholeng batshedi le baswi, katlholo ya bofelo e ikaegile ka Jehofa. (Ditiro 10:42) Ga a kitla a tsosa batho ba a ba tsayang ba le boikepo e bile ba sa batle go fetoga.
GO TSOGELA KWA LEGODIMONG
21, 22. (a) Go na le mofuta ofe o mongwe gape wa tsogo? (b) Motho wa ntlha go tsosiwa ka mmele wa semoya ke mang?
21 Baebele gape e bua ka mofuta o mongwe wa tsogo, e leng tsogo ya ba ba yang go tshela kwa legodimong e le dibopiwa tsa semoya. Go na le sekai se le sengwe fela sa tsogo eno se se kwadilweng mo Baebeleng, e leng sa ga Jesu Keresete.
22 E ne ya re fa Jesu a sena go bolawa, Jehofa o ne a se ka a letla Morwa yono wa gagwe yo o ikanyegang go nna mo lebitleng. (Pesalema 16:10; Ditiro 13:34, 35) Modimo o ne a tsosa Jesu, mme e seng ka mmele wa nama. Moaposetoloi Petere o tlhalosa gore Keresete o ne a “bolawa mo nameng, . . . a tshedisiwa mo moyeng.” (1 Petere 3:18) Ruri seno e ne e le kgakgamatso e e boitshegang. Jesu o ne a tsosiwa e le motho yo o maatla wa semoya! (1 Bakorintha 15:3-6) Jesu e ne e le ene wa ntlhantlha go bona tsogo ya mofuta ono e e galalelang. (Johane 3:13) Mme o ne a se kitla a nna wa bofelo go tsosiwa jalo.
23, 24. Ke bomang ba e leng karolo ya “letsomanyane” la ga Jesu, mme ba kae ka palo?
23 E re ka Jesu a ne a itse gore o ne a tloga a boela kwa legodimong, o ne a bolelela balatedi ba gagwe gore o ne a tlile go ya go ba “baakanyetsa lefelo.” (Johane 14:2) Jesu o ne a bitsa ba ba yang legodimong a re ke “letsomanyane.” (Luke 12:32) Go tla nna le batho ba le kae mo setlhotshwaneng seno se sennye sa Bakeresete ba ba ikanyegang? Go ya ka Tshenolo 14:1, moaposetoloi Johane a re: “Mme ka leba, mme, bona! Kwana [Jesu Keresete] e eme mo Thabeng ya Siona, mme a na le ba ba dikete di le lekgolo masome a manè le bonè ba kwadilwe leina la gagwe le leina la ga Rraagwe mo diphatleng tsa bone.”
24 Bakeresete bano ba ba 144 000, ba ba akaretsang baaposetoloi ba ba ikanyegang ba ga Jesu, ba tsosiwa gore ba ye go tshela kwa legodimong. Tsogo ya bone e direga leng? Moaposetoloi Paulo a ne a kwala a tlhalosa gore e ne e tla direga mo nakong ya go nna gone ga ga Keresete. (1 Bakorintha 15:23) Jaaka o tla ithuta mo Kgaolong ya 9, gone jaanong re tshela mo nakong eo. Ka jalo, ba le mmalwa ba ba setseng ba e leng karolo ya 144 000 ba ba swang mo motlheng ono wa rona, ba tsosiwa ka ponyo ya leitlho gore ba ye go tshela kwa legodimong. (1 Bakorintha 15:51-55) Le fa go ntse jalo, boidiidi jo bo se nang palo jwa batho jone bo na le tsholofelo ya go tsosiwa mo isagweng gore ba tle go tshela mo lefatsheng la Paradaise.
25. Re tla tlotla ka eng mo kgaolong e e latelang?
25 Ee, ruri Jehofa o tla fenya loso e leng mmaba wa rona, mme le tla nyelela ka bosakhutleng! (Isaia 25:8) Le fa go ntse jalo, o ka nna wa ipotsa go re, ‘Ba ba tsosediwang kwa legodimong, ba ya go dira eng koo?’ Ba tla nna bontlhanngwe jwa Bogosi jo bo molemo jwa kwa legodimong. Re tla ithuta go le gontsi ka bogosi joo mo kgaolong e e latelang.
^ ser. 9 Dipego tse dingwe di fitlhelwa mo go 1 Dikgosi 17:17-24; 2 Dikgosi 4:32-37; 13:20, 21; Mathaio 28:5-7; Luke 7:11-17; 8:40-56; Ditiro 9:36-42 le 20:7-12.
^ ser. 19 Go bona tshedimosetso e e oketsegileng ka Letsatsi la Katlholo le gore batho ba tla bo ba atlholelwa eng, tsweetswee bona Dintlha Tse di Oketsegileng, ditsebe 213-15.


text:
TSOGANG! PHUKWI 2014
Kafa o ka Itshokang ka Teng
—Fa o Welwa ke Masetlapelo
Fa o welwa ke masetlapelo, o tla tsiboga jang?
Ditiragalo Tsa Lefatshe
Utlwa ka: lefelo le kwa go lone basadi ba nwang bojalwa bo le bontsi ka gangwe go feta banna, ditshedi tse di nnang kwa lefelong le le neng le sa akanngwa le naga e e duelang batho ba yone ka gouta gore ba fokotse boima jwa mmele.
Fa o Welwa ke Masetlapelo
Baebele e ka go thusa go itshoka.
Go Latlhegelwa ke Dithoto
Kei o latlhegetswe ke dilo tsotlhe mo tsunaming ya 2011 ya kwa Japane. O ne a thusiwa ke ditsala le ke ditheo tsa namolo mme temana nngwe ya Baebele e ne ya mo thusa le go feta.
Go Lwala
Mabel o ne a dira tiro ya go thusa balwetse go sidilega. Mme fa a sena go ariwa tlhagala mo bobokong, o ne a lebana le mathata a a tshwanang le a balwetse ba a neng a ntse a ba thusa go sidilega ba neng ba lebana le one.
Go Swelwa ke Mongwe Yo o Mo Ratang
Batho ba le batlhano ba lelapa la boRonaldo ba ne ba swela mo kotsing ya koloi dingwaga di le 16 tse di fetileng. Le fa a sa ntse a ba gopola, o na le kagiso ya mogopolo.
Tsela ya go Bontsha Maitseo fa o Kwala Melaetsa ka Founo
A ke go tlhoka maitseo gore o kgaosetse motlotlo e le fela gore o tlhole molaetsa wa founo? Kgotsa a ke go tlhoka maitseo gore o itlhokomolose molaetsa wa founo e le fela gore o tsweletse motlotlo?
Go Etela Ireland
Utlwa ka batho ba kwa Ireland ba ba ratang batho.
Moitsefisikisi yo o Dirang Diteko o Tlhalosa Tumelo ya Gagwe
Dintlha tse pedi tsa konokono ka dilo tsa tlhago di ne tsa tlhatswa Wenlong He pelo gore go na le Mmopi.
Bodumedi
Baebele e tlhalosa gore ke ka ntlha yang fa go na le madumedi a mantsi jaana.
Mokgwa wa go Tsala wa Segwagwa se se Beelang Mae mo Mpeng
Ke ka ntlha yang fa motho yo o dumelang gore dilo di iphetogetse ka botsone fela go nna tse dingwe a ne a re go thata go dumela gore tsela e mmele wa sone o dirang ka yone e ne e ka fetoga ka bonya, kgato ka kgato?
Tse Dingwe
Nka Tlhalosa Jang Se ke Se Dumelang ka Tlhakanelodikobo?
A o ka dirisa Baebele go tlhalosa se o se dumelang ka tlhakanelodikobo fa o ka bodiwa gore ‘A ga o ise o tlhakanele dikobo?’
Nka Dirang fa Batho ba Bua ka Nna?
O ka dirang gore go sebiwa go se ka ga go utlwisa botlhoko kgotsa ga go senya leina?
O ka Tlogela Jang go Beela Dilo Nako e e Tlang?
Bona dintlha tse o ka di dirisang tse di malebana le go tlogela go beela dilo nako e e tlang!
Basha ba Bua ka Madi
Bona dikakantsho kaga go boloka, go dirisa le go leba madi ka tsela e e tshwanetseng.
Losea Moshe lo a Bonwa
Batho ba ba mo setshwantshong ke bomang? Bala polelo ya Baebele e e mo go Ekesodo 2 mme o utlwe.


text:
DIPOLELO TSE DI TSHWANTSHITSWENG TSA BAEBELE
Dipolelo Tse di Tshwantshitsweng Tsa Baebele
Lote le Lelapa la Gagwe
Bala ka ga Lote, mosadi wa gagwe le bomorwadie le ka ga go fedisiwa ga Sodoma le Gomora. Bala polelo eno e e tshwantshitsweng ya Baebele mo Internet kgotsa mo khoping e e printilweng ya PDF.
TSE DINGWE TSE O KA DI ITSEELANG
Bona kafa dipego tsa Baebele e nnang tsa mmatota ka gone fa o bala polelo nngwe le nngwe e e tshwantshitsweng mo Internet kgotsa mo khoping e o e printileng ya PDF. Go tswa foo, lo le lelapa, tlotlang ka se lo se ithutileng mo pegong eo lo bo lo araba dipotso tse di kwa bofelong jwa yone.


text:
Genesise 50:1-26
4 La bofelo malatsi a go mo lelela a feta, mme Josefa a bua le ba ntlo ya ga Faro, a re: “Jaanong, fa ke bone kamogelo mo matlhong a lona, tsweetswee, buang Faro a ntse a utlwa, lo re, 5 ‘Rre o ne a inkanisa, a re: “Bona! Ke a swa. O tla mphitlha kwa lefelong la go fitlhela le ke le ikepetseng kwa lefatsheng la Kanana.” Jaanong tsweetswee, mmang ke ye go fitlha rre, mme morago ga moo ke iketleeleditse go boa.’” 6 Ka jalo Faro a re: “Tsamaya o ye go fitlha rrago fela jaaka a ne a go ikanisa.”
7 Ka jalo Josefa a ya go fitlha rraagwe, mme batlhanka botlhe ba ga Faro ba tsamaya le ene, banna ba bagolwane ba ntlo ya gagwe le banna botlhe ba bagolwane ba lefatshe la Egepeto, 8 le botlhe ba ntlo ya ga Josefa le bomorwarraagwe le ba ntlo ya ga rraagwe. Ke bana ba ba botlana fela ba bone le matsomane a bone le metlhape ya bone ba neng ba a tlogela mo lefatsheng la Goshene. 9 Gape dikara le bapalami ba dipitse ba ne ba tsamaya le ene, mme setlhopha sa batho sa nna segolo thata. 10 Foo ba goroga mo seboaneng sa Atade, se se mo kgaolong ya Joredane, mme ba lela selelo se segolo thata sa khutsafalo a bo a tsweletsa dingwao tsa go hutsafalela rraagwe malatsi a le supa. 11 Mme banni ba lefatshe, e bong Bakanana, ba bona dingwao tsa go hutsafala mo seboaneng sa Atade, mme ba buela kwa godimo ba re: “Eno ke khutsafalo e kgolo ya Baegepeto!” Ke gone ka moo leina la sone le neng la bidiwa Abele-miseraime, se se mo kgaolong ya Joredane.
12 Mme bomorwawe ba mo direla fela jaaka a ne a ba laetse. 13 Ka jalo bomorwawe ba mo isa mo lefatsheng la Kanana mme ba mo fitlha mo logageng lwa tshimo ya Makapela, tshimo e Aborahame a neng a e rekile mo go Eferone wa Mohite fa pele ga Mamere gore e nne lefelo la go fitlhela le a le ruileng. 14 Morago ga moo Josefa a boela kwa Egepeto, ene le bomorwarraagwe le botlhe ba ba neng ba tsamaile le ene go ya go fitlha rraagwe, fa a sena go fitlha rraagwe.
15 E rile bomorwarraagwe Josefa ba bona gore rraabone o ne a sule, ba simolola go re: “Josefa a ka tswa a re tlhoile mme ruri o tla re duela ka ntlha ya bosula jotlhe jo re bo mo diretseng.” 16 Ka jalo ba dira kopo mo go Josefa ka mafoko ano: “Rrago o ne a ntsha taolo pele ga loso lwa gagwe, a re, 17 ‘Lo tla raya Josefa lo re: “Ke a go rapela, tsweetswee, itshwarele botlhanogi jwa bomorwarrago le boleo jwa bone ka gonne ba go diretse bosula.”’ Mme jaanong, tsweetswee, itshwarele botlhanogi jwa batlhanka ba Modimo wa ga rrago.” Mme Josefa a thubega ka selelo fa ba bua le ene. 18 Morago ga moo bomorwarraagwe le bone ba tla ba wela fa pele ga gagwe mme ba re: “Bona, re ntse jaaka batlhanka mo go wena!” 19 Foo Josefa a ba raya a re: “Lo se ka lwa boifa, gonne a ke mo boemong jwa Modimo? 20 Fa e le lona, lo ne lo nkgopoletse bosula. Modimo o ne a gopotse go dira jalo ka ntlha ya molemo ka boikaelelo jwa go dira jaaka mo letsatsing leno gore ke boloke batho ba le bantsi ba tshela. 21 Ka jalo lo se ka lwa boifa. Nna ka bonna ke tla nna ke lo tlamela lona le bana ba lona ba ba botlana ka dijo.” Ka jalo a ba gomotsa a ba a bua le bone ka go ba tlhomamisetsa.
22 Mme Josefa a tswelela go nna mo Egepeto, ene le ba ntlo ya ga rraagwe; mme Josefa a tshela dingwaga di le lekgolo le lesome. 23 Mme Josefa a bona bomorwa Eferaime ba kokomana ya boraro, le bomorwa Makire, morwa Manase. Ba ne ba tsholelwa mo mangoleng a ga Josefa. 24 Kgabagare Josefa a raya bomorwarraagwe a re: “Ke a swa; mme ruri Modimo o tla lebisa tlhokomelo ya gagwe kwa go lona, mme ruri o tla lo ntsha mo lefatsheng leno a lo isa kwa lefatsheng le a neng a le ikanela Aborahame, Isake le Jakobe.” 25 Ka gone Josefa a ikanisa bomorwa Iseraele, a re: “Ruri Modimo o tla lebisa tlhokomelo ya gagwe kwa go lona. Ka gone lo ntshe marapo a me mono.” 26 Morago ga moo Josefa a swa a le dingwaga di le lekgolo le lesome; mme ba mo omisa, a bo a tsenngwa mo lekesing kwa Egepeto.


text:
GO THUSA MALAPA | GO GODISA BANA
Tsela ya go Buisana le Ngwana wa Dingwaga Tsa Bolesome
KGWETLHO
Fa a ne a le monnye, o ne a bua le wena ka sengwe le sengwe. Fa a setse a le mo dingwageng tsa bolesome, ga a go bolelele sepe. Fa o leka go tlotla le ene, o go araba ka bokhutshwane fela kgotsa o tsosa kgaruru.
O ka kgona go ithuta go bua le ngwana wa gago wa dingwaga tsa bolesome. Le fa go ntse jalo, sa ntlha ela tlhoko dilo tse pedi tse di ka tlhotlheletsang gore seno e nne kgwetlho.
LEBAKA LA GO BO GO DIREGA
Go batla kgololesego. Fela jaaka motho a ithuta go kgweetsa kgato ka kgato go fitlha a kgona go kgweetsa a le esi, mosha o tshwanetse go ithuta go tsamaya mo ditseleng tse di kotsi tsa botshelo kgato ka kgato go fitlha e nna mogolo yo o nang le maikarabelo. Gone ke boammaaruri gore basha bangwe ba batla kgololesego e e fetang e ba tshwanetseng go nna le yone; kafa letlhakoreng le lengwe, batsadi bangwe ba naya bana kgololesego e nnye thata go na le e ba ka kgonang go ba e naya. Kgogakgogano e e ka nnang teng ka ntlha ya seo e ka bakela batsadi le basha matshwenyego. Brad * yo o nang le dingwaga di le 16 o ngongorega jaana: “Batsadi ba me ba leka go laola sengwe le sengwe mo botshelong jwa me. Fa nka tshwara dingwaga di le 18 ba ise ba nneye kgololesego e e oketsegileng, ke tlile go tswa mo gae!”
Bokgoni jwa go akanyetsa dilo kwa teng. Gantsi bana ba bannye ba tsaya dilo fela jaaka ba di bona mme basha ba le bantsi ba ba mo dingwageng tsa bolesome bone ba akanyetsa dilo kwa teng. Seno ke karolo ya botlhokwa ya bokgoni jwa go akanyetsa dilo kwa teng mme e thusa gore mosha a kgone go dira ditshwetso sentle. Akanya ka sekai seno: Mo ngwaneng yo monnye, kgang ya go nna tekatekano e lebega e sa raraana: ‘Mama o kgaogantse kuku ka bogare a bo a nnaya halofo e nngwe, mme e nngwe a bo a e naya morwarre.’ Mo kgannyeng eno, ngwana o tsaya gore go dira dilo ka tekatekano go ikaegile fela ka palo ya dilo tse motho a di newang. Mme bana ba dingwaga tsa bolesome bone ba lemoga gore kgang eno ga e motlhofo jalo. Kana e bile, ga se ka metlha go tshwara batho ka tekatekano go kayang gore o tla ba tshwara ka tsela e e tshwanang botlhe, e bile ga se ka metlha go tshwara batho ka tsela e e tshwanang e leng go nna tekatekano. Go akanyetsa dilo kwa teng go thusa mosha wa gago gore a leke ka natla go rarabolola dikgang tse di ntseng jalo tse di raraaneng. Mme bothata e ka nna eng? Go ka dira gore a ngangisane le wena.
SE O KA SE DIRANG
Fa go kgonega, nnang le dinako tsa go itlotlela fela. Dirisa dinako tsa fa lo sa dire sepe se se kalo. Ka sekai, batsadi bangwe ba lemogile gore gantsi basha ba bua ka tshosologo fa ba dira ditiro tsa mo gae kgotsa ba kgweetsa sejanaga, fa ba ntse go bapa le motsadi go na le fa ba lebane difatlhego.—Molaomotheo wa Baebele: Duteronome 6:6, 7.
Se lotolotse kgang. Ga lo tlhoke go ngangisana ka kgang nngwe le nngwe gore go bo go felele go se monate. Mo boemong jwa moo, tlhalosa maikutlo a gago . . . o bo o didimala. Kgabagare mosha o tla akanya ka se o se buileng a bo a se tlhaloganya moragonyana fa a setse a le nosi, tota le fa go lebega e kete o ne a sa go reetsa. Mo neye tshono ya gore a dire jalo.—Molaomotheo wa Baebele: Diane 1:1-4.
Reetsa—mme o fetofetoge le maemo. Mo reetse ka kelotlhoko—o sa mo tsene ganong—gore o tlhaloganye bothata sentle. Fa o araba, nna tekatekano. Fa o gagamatsa molao o sa fetofetoge le maemo, ngwana wa gago o tla raelesega go senka ditsela tsa go roba melao a sa otlhaiwe. Buka ya Staying Connected to Your Teenager e tlhagisa jaana: “Fa go nna jalo bana ba simolola go tshela botshelo jwa boitimokanyi. Kafa letlhakoreng le lengwe ba bolelela batsadi se ba ka ratang go se utlwa mme kafa go le lengwe ba dira maratwaepelo fa batsadi ba sa ba bone.”—Molaomotheo wa Baebele: Bafilipi 4:5.
Nna o ritibetse. Mosha mongwe yo o bidiwang Kari a re: “Fa nna le mmè re sa dumalane, o kgopisiwa ke sengwe le sengwe se ke se buang. Seno se nkutlwisa botlhoko, mme ka bonako fela re simolola go ngangisana.” Go na le go galefa go sa tlhokege, bua sengwe se se bontshang gore o tlhaloganya maikutlo a mosha wa gago. Ka sekai, go na le go re, “Seo ga se sengwe se se tlhokang go go tshwenya!” o ka re, “Ke bona kafa seno se go tshwenyang ka gone.”—Molaomotheo wa Baebele: Diane 10:19.
Fa go kgonega, mo kaele o se ka wa mo laela. Bokgoni jwa ngwana wa gago jwa go akanyetsa dilo kwa teng bo tshwana le mesifa e e tlhokang go nonotshiwa. Ka jalo fa a lebana le bothata, go na le go mo direla tshwetso, mo tlogele gore a e itirele. Fa lo ntse lo tlotla ka kgang eno, mo neye tshono ya go itlela ka ditharabololo. Morago ga gore lo bue ka dikakantsho di le mmalwa, o ka nna wa re: “Tseno ke dilo di le mmalwa tse o ka di dirang. Akanya ka tsone letsatsi kgotsa a le mabedi, go tswa foo re tla kopana gape gore re buisane ka gore o tlhopha kakantsho efe le gore ka ntlha yang.”—Molaomotheo wa Baebele: Bahebera 5:14.
^ ser. 7 Maina mo setlhogong seno a fetotswe.


text:
Bofelo Jwa Lefatshe e ka Tswa E se Se o Se Akantseng
KWANTLE ga gore ditiragalo tseo tse go builweng ka tsone tse batho ba akanyang gore di tla fedisa lefatshe ga di neye batho tsholofelo gotlhelele, go na le dilo tse dingwe tse tharo tse di tshwanang ka tsone. Sa ntlha, di theilwe mo dikgopolong tsa batho, mme batho ga ba kgone go bolelela pele se se tla diregang mo isagweng. Sa bobedi, go ya ka tsone, fa e le gore batho ba tla falola, ba tla falola ka lesoba la mogodu. Sa boraro, batho ba ba falolang bofelo jwa lefatshe ba ka goga bokete tota gore ba nne ba tshela.
Go farologana le seo, se Baebele e se tlhalosang malebana le isagwe se a utlwala. Go ya ka Baebele ga go na pelaelo gore go na le phetogo e kgolo e e tlang. Mme batho botlhe ba ba dirang thato ya Modimo ba tlhomamiseditswe gore ba tla falola. Mo godimo ga moo, Baebele ga e bolelele pele gore lefatshe le tla senngwa ke go thunya go gogolo mo go tla dirang gore le she lore e bile ga e re le tla fedisiwa ke serame se segolo. Le tla fetolwa lotlhe go nna paradaise.
Le fa go ntse jalo, batho ba le bantsi ba fitlhela go le thata go dumela dipolelelopele tse di ntseng jalo tsa Baebele. Batho ba ba belaelang ba tsaya gore dithuto tsa Baebele tse di ka ga pitlagano e kgolo, Haramagedona, dingwaga tse di sekete le Paradaise ke ditlhamane. Baithutabodumedi ga ba bolo go tlotla ka dithuto tseno, go ganetsana ka tsone le go di tlhalosa. Dikgopolo tsa bone ga di tshwane. Mokwadi mongwe e bong Bruce A. Robinson o bolela jaana malebana le bofelo jwa lefatshe: “Go ka direga gore mo dithutong tsotlhe tse di sa utlwaleng sentle tsa madumedi a a ipitsang a Bokeresete, ga go na epe e go kwadilweng thata jaana ka yone go feta eno.” Seo se feletse ka eng? Batho ba tlhakane tlhogo.
Le fa go ntse jalo, Dikwalo tsone di a utlwala. Baebele ke molaetsa wa Modimo, mme ga a batle gore re tlhakanngwe tlhogo ke se se larileng kwa pele. Ela tlhoko dipotso tse gantsi batho ba di botsang mmogo le se Baebele e se bolelang. Fa e le gore o batla go ithuta mo go oketsegileng ka kgang eno, kopa buka ya Totatota Baebele e Ruta Eng? e e gatisitsweng ke Basupi ba ga Jehofa.
A lefatshe le batho ba tla senngwa?
“Basiami ba tla rua lefatshe, mme ba tla aga mo go lone ka bosakhutleng.”—Pesalema 37:29.
A go na le batho bape ba ba tla swang?
“Bathokgami ke bone ba ba tla agang mo lefatsheng, mme ba ba se nang molato ke bone ba ba tla salang mo go lone. Fa e le baikepi bone, ba tla kgaolwa mo lefatsheng; mme maferefere one, a tla kumolwa mo go lone.”—Diane 2:21, 22.
A Modimo o kile a tsaya kgato ka batho ba ba boikepo mo nakong e e fetileng?
Modimo “o ne a se ka a ithiba go otlhaya lefatshe la bogologolo, mme a boloka Noa, moreri wa tshiamo, a babalesegile le ba bangwe ba le supa fa a ne a tlisa morwalela mo lefatsheng la baikepi; mme ka go dira metse ya Sodoma le Gomora melora fela o ne a ba bona molato, a tlhomela baikepi sekao sa dilo tse di tla tlang.”—2 Petere 2:5, 6.
A re ka itse letlha le katlholo ya Modimo e tla tlang ka lone?
“Ka ga letsatsi leo le ura eo ga go na ope yo o itseng, le fa e le baengele ba magodimo kgotsa Morwa, fa e se Rara fela. Gonne fela jaaka malatsi a ga Noa a ne a ntse, go nna gone ga Morwa motho go tla nna jalo. Gonne fela jaaka ba ne ba ntse mo malatsing ao pele ga morwalela, baa ja e bile baa nwa, banna ba nyala le basadi ba neelwa nyalong, go fitlha ka letsatsi le Noa a tseneng mo teng ga araka ka lone; mme ba se ka ba tsaya tsia go fitlha morwalela o tla o bo o ba gogola botlhe, go nna gone ga Morwa motho go tla nna jalo.”—Mathaio 24:36-39.
A go na le sesupo sepe fela sa gore bokhutlo bo tla tloga bo tla?
“Mo metlheng ya bofelo go tla nna le dinako tsa mathata tse go leng boima go lebana le tsone. Gonne batho ba tla nna baithati, barati ba madi, baipegi, ba ba mabela, batlhapatsi, ba ba sa utlweng batsadi, ba ba sa lebogeng, ba ba sa ikanyegeng, ba ba se nang lorato lwa tlholego, ba ba sa batleng go tsena mo tumalanong epe, ba ba senyang batho maina, ba ba se nang boikgapo, ba ba bogale jo bo tshabegang, ba ba sa rateng se se molemo, baoki, ba ba tlhogoethata, ba ba gogomosiwang ke boikgogomoso, barati ba menate go na le go nna barati ba Modimo, ba ba nang le sebopego sa boineelo jwa bomodimo mme ba latola maatla a jone.”—2 Timotheo 3:1-5.
Batho ba tla nna le isagwe e e ntseng jang mo lefatsheng?
Modimo “o tla phimola dikeledi tsotlhe mo matlhong a bone, mme loso lo tla bo lo seyo, le fa e le khutsafalo le fa e le selelo le fa e le botlhoko di tla bo di sa tlhole di le gone. Dilo tsa pele di fetile.”—Tshenolo 21:4.
Modimo “o tla phimola dikeledi tsotlhe mo matlhong a bone”
Le fa Dikwalo di re naya maoko fela a se se larileng kwa pele, di re tlhomamisetsa gore batho ba ka nna le tsholofelo. Isagwe e tla bo e itumedisa go feta kafa re ka kgonang go tlhaloganya ka gone. O ka tshepa gore seo se boammaaruri mme o ka solofela gore se Jehofa Modimo a se solofeditseng o tla se diragatsa.


text:
Nko
Nko ke karolo nngwe ya mmele mo ditshiding tse di na le lerapo la mokwatla e e dirisiwa go sireletsa mesima ya phefo, e letelelang phefo go tsena le go tswa mo ga makgwafo, go thatswa phefo e dirisanya le molomo. Fa morago ga nko go na le nama e gokeletsweng mo nkong e diphatlhana tsa phefo. Fa morago ga kgetsana ya phefo, phefo e feta mo mometsong, e bong e dirisiwa mo dirweng tsotlhe tsa mmele, e e salang e bo e dirisiwa mo makgwafong. Mo bathong, nko e fithelwa fa gare ga sefatlhego; mo ditshiding tse dinngwe e fa godimo ga molomo.
Contents
Kabakanyo ya phefo[baakanya | edit source]
Nko e dirisiwa go lomaganya lefatshe le mmele wa motho ka go laola phefo e e tsenang mo mmeleng e bo e e thuthafatsa, le go ntsha metsi a mo phefong pele e ka tsena mo mmeleng jaaka go diragala mo dikameleng. Nko e na le moritshana mo teng ga yone, o o diriwang go kganela dilo tse di sa thokegeng go tsena mo teng.
Botlhale jwa ditaelo[baakanya | edit source]
Nko e e metsi ya dintsa e dirisiwa go dupa tsela. Diphologolo di dirisa dirwe tsa mmele tse di amogelwa bo tsididi, kwa nko e leng tsididi teng ke gone ko di go dirisang go lemoga tsela e monko o tswang teng.
Kago ya mekgwa ya go hema phefo[baakanya | edit source]
Mo ditshiding tsa metsi le dithapi tse di na le makgwafo, diphatlhana tsa phefo, di bulega go nna dikgetsana tse di bulegelang mo godimo ga molomo. Dikgetsana tse di dirisa serwe se se dirisiwang go hema phefo e bong dibokwana tsa nko e bo di dirisa dinama tse di lepeletseng tse gaufi le tsone. ko nteng ga dipopego tse di thwanang le ditshidi tsa metsi, thapi e e na le makgwafo,gape ga e dirise nko ya yone go hema, ka gore di hema ka molomo ya tsone. Ditshidi tsa metsi di nale serwe se dirisiwang go dupa, go na le dikoloti, mo ke kgetsi fela, fa e se mo ditshiding tse di rileng tsa metsi fela ,e dirasanya mmogo le dirwe tse di fithelwang mo nkong.[1]
Nko ya sika la dikwena e tona go feta ya diphologolo tse dingwe gape e fithelwa ko teng teng fa godimo ga legano. Dikwena tsone di na le nko e e telele thata go di feta, e e thusang phologolo fo hema fa e tibile ko tlase ga metsi. Nko ya sika la kwena e kgaogantswe gararo: bontle jwa yone phata ya konokono ya phefo . Dirwe tse di dirisiwa go oketsa go tsiboga ga mmele. Serwe se se dupang se agilwe sentle mo dinogeng le dikgathotsing, mo eleng gore ga di sa thole di amana gope le nko, di bulega fela fa godimo ga molomo. Serwe se se nnye mo dikhudung, mo e leng gore se tselela fela se tshwaraganye le nko, gape ga seyo mmo dikweneng tse di godileng thata.[1]
Dinonyane di nale nko e e tshwanang le ya sika la dikwena, nko ya teng e bopilwe fa godimo ga molomo wa yone. E ntswa di sa kgone go nka sentle, ntlwana ya phefo e nnyee, le fa e sena dikalo tse tharo, kago ya teng e e thata e tshwanang le ya diphologolotse di tsholang bana. Mo dinonyane ka bontsi, jaaka maphoi le merubisi, nko e sireditswe ke lonaka le le thata. Serwe se se dupang mo dinonyaneng o fithela se le teng se sa felela kana se seyo gothelele, go ya ka mefuta ya dinonyane.[1]
Mo diphologolong di le di ntsi di na le nko e tona, e tsaya bophara jwa legatla lotlhe. Mo dithopeng tse dingqwe jaakaditshwene kgotsa di kgabo, mmantlhwane, and diphologolo tsa lewatle, nko e nnyenyefaditswe, gape diphologolo tse ga di kgone go dupa sentle. Nko ya diphologolo tse di tsalang bane e okeditswe, ka kago ya tlatso e ntsha bodilo jwa meno kwa godimo, go e dira bontlha bongwe jwa nko go tlogela bodilo jwa tlatso go nna fa godimo ga legano. Nko e e godisitsweng e e, e na le marapo a mararo a mo nkong a tswakatswakane go dira selo se se itsopileng, se thusa go thuthafatsa phefo pele e goroga ko makgwafong. Go bulega mo le gone go goroga ko marapo a legata, a dira phatha tsa phefo tse di bitswang kgetsi tsa phefo.[1]
Mo diphologolong tsa lewatles, nko e fokoditswe go nna mola wa nko, e e fudugetseng fa godimo ga thogo, e ntsa pobego ya mmele le go kgona go hema ko tlase ga metsi. Nko ya tlou yone e bopegile jaaka, serwe se se maaula se se leele, se se bidiwang pogo.
Serwe se se dupang sa diphologolo tse di tsalang bana se tshwana le sa sika lo kwena. Mo diphologolong ka bontsi, se fithelwa mo bodilong jwa phatha e e tletseng phefo wa , o o bulegelang mo leganong, o dirisa diso tse mo dithaeng go feta ka bodilo jwa tlatso, mme o bolege sentlentle nkong. Mme fela se se lathegile mo bo mmanthwane le mo ditshweneng, le batho tota.[1]
Mo dithaping[baakanya | edit source]
Thapi e na le go dupa mo bokoa, mo e leng gore ga gana mosola mo metsi a di tshelelang mo go one. Di na le nko mme, ntswa, e sa tshwane le tsa dikoloti, ga e na kgolagana le legano le fa e le go diriswa mo hemeng phefo. Mme le fa ntwa go ntse jaalo, e na le dikgwamanyana fa morago ga mola wa nko mo lethakoreng le le fa pele la thogo. Mo nakong tse dintsi mola ona o kgaogangwa ke nama e e tsopileng ga bedi, go letelela metsi go feta ka nko ka lethakore le lengwe go tswa ka le lengwe.[1]
Dikgwamana tse di bapile le nama e fithelwang mo nkong gape gantsi di na le go itsopa mo teng, go oketsa lefelo la bodilo. Mo di dithaengs,dikgwamana tse di tsenelela mo di phatha tse di mo marapong a thogo tse di tlaleletsang jaaka marapo a meno, fa mothaping e e senang marapos, di dira diphatanya tse di dikologang. Fa dintshwantsangwa le di koloti, phatha e e tletseng phefo ya dithapi ga e na mamina-a a na le ditshidi, ka gore ke matute a tholego.[1]
Mo ditshiding tse di na le lerapo la mokgwatla, the thapi tse di senang marapo a dithaa le thapi e e nnang mo boteng jwa lewatle, go na le mola wa nko o le mongwe le kgesi e e dirisiwang go phepafatsa phefo. Ke nnete gore phatha e e tetseng phefo le yone e bulegela mo matute a kwa tlase ga bo boko. Se ga se thokege mme, setshidi se se na le lerapo la mokwatla, se se sa leng se le teng ko tshimologong. Sekai ke ditswa mmung tsa thapi tse di nale le mela ya nko tse pedi, gape ke nngwe ya ditshidi tsa ntlha.[1]
O ka tsibogela[baakanya | edit source]
- Nko ya motho
- Borogo jwa phtha e tona e e na le phefo
- bodilo jo bo metsi jwa lefatshe le se nang sepe mo moleng wa nko mo diphologolong tse dintsi, ae seyo mo di tshidi tsa maoto a mabedi jaaka motho.
Tse di lateng ketse di dirisitsweng go batla kitso ee kwadilweng fa[baakanya | edit source]
Dikgoge tsa kwa ntle[baakanya | edit source]
- Media related to nose at Wikimedia Commons


text:
Western Cape
Western Cape ke nngwe ya diporofinsi mo Aferika Borwa.Torpo kgolo ke Cape Town.Ka ngwaga wa 1994, tkgaolo e e agang Western Cape e ne ele bontlha bongwe jo bo tona ( bo bidiwang) Cape Province. Ka maiteko a go tlisa bokopano jwa batho mo lefelong le Aferika Borwa ka ngwaga wa 1910, o ne a bidiwa Cape ColonyCape Colone.
Contents
Seemo Sa Bosa[baakanya | edit source]
Western Cape o nale seemo sa bosa se se pharologanyo le mafelo a mangwe,se se bakiwa ke ka fa lefatshe le bopegileng le bone bokgola jo bo apesang lefelo le gotswa mawatleng a mabedi a Indian (bokgola jo bo bothitho) gape le Atlantic (bokgola jo bo tsididi),ka go rialo seemo sa loapi se nna se ntse se fetoga nako le nako mo nakong e khutswane. Bontsi jwa selekanyo sa lefelo le itsege ka , mariga a a bokgolo le , selemo se se bothitho.Bogare jwa lefelo la Karoo hgo nale seemp se iketlileng le mariga a a tsididi, mme dipula tsa medupi tsone ga di a t;waelesega mo go kalo.Ka boripana fela ke gore dipula tsa dikgadima ga se tse di tlwaelesegileng mo lefelong fa e se fela kwa Karoo. Mogote le botsididi jo bo feteletseng ke tse di tlwelesegileng fela mo bogare jwa mafelo,mme se se sa tlwaelesega mo mafelong a fa lotshing la lewatle.Kapoko e tlwaelesegile fela that mo lefelong ka go apesa lefatshe, mme ga se gantsi o ka fitlhela go nale matsi a a omeletseng mo mafelo a a fa lotshing la noko le kwa go lemelwang teng[1].
Ditoropo le ditoropokgolo[baakanya | edit source]
Bontsi jwa ditoropo ke tse di agilweng sentle ka bonokopila ebile se se baka tlisa batho go tla go gweba mme morago go tlokafatse itsholelo ya lefatshe.Dipalo tse di fa tlase ke tsa ditoropo fela:
[2].
Itsholelo[baakanya | edit source]
Seekanyo sa itsholelo sa Western Cape fa go lebilwe GDP ka ngwaga wa 2008 e ne e le R268.26bn, mme se se dire gore lefelo le le nne la bobedi mo tlhabololeng itsholelo ya lefatshe la Aferika Borwa , ka selekanyo sa 14.3%. le nale itsholelo e e golang ka bofefo mme se se baya lefatshe mo maemong a a mantle go ka phadisanya le a mangwe lefatshe ka bophara,itsholelo e ne ya gola gape ka selekanyo sa 4% ka ngwaga wa 2008[10] mme ebile gape go solofetswe kooketsego ya selekanyo sa 3.2% mo ngwageng wa 2011[3].
Dipadi tse dingwe[baakanya | edit source]
Dikgoge tsa kwa ntle[baakanya | edit source]
Cape Town George,_Western_Cape Worcester,_Western_Cape Robertson,_Western_Cape [http://en.wikipedia.org/wiki/Arniston,_Western_Cape Arniston,_Western_Cape


text:
We fall down We lay our crowns At the feet of Jesus The greatness of Mercy and love At the feet of Jesus And we cry holy, holy, holy And we cry holy, holy, holy And we cry holy, holy, holy Is the Lamb Re o bama Re I koba Naong tsa go Jesu Lo lorato Le legolo Naong tsa go Jesu O boitshepo, boitshepo O boitshepo, boitshepo O boitshelp, boitshepo O kwana Re o bama Re I koba Naong tsa go Jesu Lo lorato Le legolo Naong tsa go Jesu O boitshepo, boitshepo O boitshepo, boitshepo O boitshelp, boitshepo O kwana O boitshepo, boitshepo O boitshepo, boitshepo O boitshelp, boitshepo O kwana
Termeni si conditii |
Publicitate |
Contact |
FAQ
© copyright 2001 - 2014 BestMusic.ro
Chris Tomlin - We Fall Down - versuri